title: 2009/832/EZ: Odluka Vijeća od 10. studenoga 2009. o postupcima odstupanja od pravila o podrijetlu određenima u protokolima o podrijetlu koji su priloženi sporazumima o ekonomskom partnerstvu s državama AKP-a, i stavljanju izvan snage Odluke 2000/399/EZ

text:
               11/Sv. 119

               HR

               Službeni list Europske unije

               68

         32009D0832

               L 297/12

               SLUŽBENI LIST EUROPSKE UNIJE

         ODLUKA VIJEĆA
   od 10. studenoga 2009.
   o postupcima odstupanja od pravila o podrijetlu određenima u protokolima o podrijetlu koji su priloženi sporazumima o ekonomskom partnerstvu s državama AKP-a, i stavljanju izvan snage Odluke 2000/399/EZ
   (2009/832/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 133., u vezi s člankom 300. stavkom 2. i člankom 300. stavkom 4.,
   uzimajući u obzir prijedlog Komisije,
   budući da:

               (1)

               Prilog V. Sporazumu o partnerstvu između članica afričke, karipske i pacifičke skupine država, s jedne strane, i Europske zajednice i njezinih država članica, s druge strane, potpisan u Cotonou 23. lipnja 2000. (1) (Sporazum o partnerstvu zemalja AKP-EZ-a) i njegovi protokoli, među njima Protokol 1. o definiciji pojma „proizvodi s podrijetlom” i metodama upravne suradnje, prestao je važiti 31. prosinca 2007., sukladno članku 37. stavku 1. ovog Sporazuma.

               (2)

               Kako je predviđeno člankom 37. stavkom 1. Sporazuma o partnerstvu zemalja AKP-EZ-a, postignuti su Sporazumi o ekonomskom partnerstvu (SEP) s afrčkom, karipskom i pacifičkom skupinom država (države AKP-a). Ti se SEP-ovi postupno potpisuju od 1. siječnja 2008.

               (3)

               Članak 39. Protokola I. o definiciji pojma „proizvodi s podrijetlom” i metodama upravne suradnje (Protokoli o podrijetlu) Sporazuma o ekonomskom partnerstvu (SEP) između država CARIFORUM-a, s jedne strane, i Europske zajednice i njezinih država članica, s druge strane (2), — prvi SEP potpisan s državama AKP-a — predviđa postupak za odobravanje odstupanja od pravila podrijetla na zahtjev jedne od država AKP-a potpisnice SEP-a. Odstupanja treba donijeti nadležni odbor. Potrebno je predvidjeti postupak za postizanje stajališta Zajednice u okviru tog odbora tako da ga je također moguće primijeniti na slične odredbe Protokola o podrijetlu i u slučaju drugih SEP-ova čije se potpisivanje u budućnosti očekuje.

               (4)

               Članak 39. stavak 8. Protokola o podrijetlu omogućava donošenje odluke u najkraćem mogućem roku, u svakom slučaju, najkasnije u roku od 75 radnih dana od dana kad je Zajednica zaprimila zahtjev. Ako Zajednica ne obavijesti državu APK-a, koja je podnijela zahtjev za odstupanjem od svog stajališta unutar tog razdoblja, zahtjev se smatra prihvaćenim.

               (5)

               Stoga je potrebno usvojiti postupak kojim se osigurava usvajanje stajališta Zajednice i da se o njemu dovoljno rano obavijeste države AKP-a potpisnice SEP-a, kako bi se omogućilo donošenje odgovarajuće odluke prije prestanka važenja tog roka.

               (6)

               Odluka Vijeća 2000/399/EZ od 16. lipnja 2000. o postupku odstupanja od pravila podrijetla utvrđenog u Protokolu 1. Sporazuma o partnerstvu zemalja AKP-EZ-a (3), predviđa prenošenje ovlasti na Komisiju u pogledu donošenja zajedničkog stajališta Zajednice slijedom zahtjeva država APK-a za odstupanjem od pravila podrijetla utvrđenim u Protokolu 1. Prilogu V. Sporazumu o partnerstvu zemalja AKP-EZ-a.

               (7)

               Slično prenošenje ovlasti na Komisiju potrebno je predvidjeti u pogledu zahtjeva za odstupanjem od pravila podrijetla utvrđenih u Protokolima o podrijetlu SEP-ova.

               (8)

               Stoga je potrebno Odluku 2000/399/EZ staviti izvan snage,

         ODLUČILO JE:
   Članak 1.
   Stajalište Zajednice, u pogledu zahtjeva kojeg su podnijele države AKP-a potpisnice Sporazuma o ekonomskom partnerstvu (SEP) za odstupanjem od pravila podrijetla koja su utvrđena u Protokolima o podrijetlu SEP-ova, donosi Komisija u skladu s postupkom utvrđenim člankom 2.
   Članak 2.
   1.   Komisiji pomaže Odbor za carinski zakonik koji je osnovan člankom 248.a stavkom 1. Uredbe Vijeća (EEZ) br. 2913/92 od 12. listopada 1992. o uspostavljanju Carinskog zakonika Zajednice (4).
   2.   Predstavnici Komisije, u roku 25 radnih dana od dana kad je Komisija zaprimila zahtjev za odstupanjem, podnose Odboru za Carinski zakonik nacrt stajališta Zajednice. Odbor za carinski zakonik donosi mišljenje o nacrtu unutar vremenskog roka, kojeg određuje njegov predsjedatelj prema žurnosti dotične teme. Mišljenje se donosi većinom glasova kako je propisano člankom 205. stavkom 2. Ugovora, u slučaju odluka koju je Vijeće dužno donijeti na prijedlog Komisije. Glasovi predstavnika država članica važu se na način kako propisuje ovaj članak. Predsjedatelj ne glasuje.
   3.   Komisija donosi svoje stajalište i odmah ga prenosi nadležnom odboru koji je osnovan odgovarajućim SEP-om. Međutim, ako stajalište Zajednice nije u skladu s mišljenjem Odbora za Carinski zakonik, Komisija ga odmah podnosi Vijeću. U tom slučaju Komisija odgađa njegov prijenos nadležnom odboru, osnovanom u okviru odgovarajućeg SEP-a, za razdoblje od 25 radnih dana od dana izglasavanja u Odboru za carinski zakonik.
   4.   Vijeće, glasujući kvalificiranom većinom, može donijeti različito stajalište Zajednice u okviru roka kojeg predviđa stavak 3.
   Članak 3.
   1.   Odluka 2000/399/EZ ovime se stavlja izvan snage.
   2.   Upućivanja na Odluku koja je stavljena izvan snage potrebno je smatrati upućivanjima na ovu Odluku.
   Članak 4.
   Ova Uredba stupa na snagu na dan objave u Službenom listu Europske unije.
   Članak 5.
   Ova se Odluka objavljuje Službenom listu Europske unije.

      Sastavljeno u Bruxellesu 10. studenoga 2009.

            Za Vijeće

            Predsjednik

         A. BORG

      (1)  SL L 317, 15.12.2000., str. 3.

      (2)  SL L 289, 30.10.2008., str. 1.

      (3)  SL L 151, 24.6.2000., str. 16.

      (4)  SL L 302, 19.10.1992., str. 1.


title: 2006/535/EZ: Odluka Vijeća od 29. travnja 2004. o potpisivanju i privremenoj primjeni Protokola uz Sporazum o partnerstvu i suradnji kojim se uspostavlja partnerstvo između Europskih zajednica i njihovih država članica, s jedne strane, i Republike Moldove, s druge strane, kako bi se uzelo u obzir pristupanje Češke Republike, Republike Estonije, Republike Cipra, Republike Latvije, Republike Litve, Republike Mađarske, Republike Malte, Republike Poljske, Republike Slovenije i Slovačke Republike Europskoj uniji

text:
               11/Sv. 121

               HR

               Službeni list Europske unije

               105

         32006D0535

               L 224/8

               SLUŽBENI LIST EUROPSKE UNIJE

         ODLUKA VIJEĆA
   od 29. travnja 2004.
   o potpisivanju i privremenoj primjeni Protokola uz Sporazum o partnerstvu i suradnji kojim se uspostavlja partnerstvo između Europskih zajednica i njihovih država članica, s jedne strane, i Republike Moldove, s druge strane, kako bi se uzelo u obzir pristupanje Češke Republike, Republike Estonije, Republike Cipra, Republike Latvije, Republike Litve, Republike Mađarske, Republike Malte, Republike Poljske, Republike Slovenije i Slovačke Republike Europskoj uniji
   (2006/535/EZ)
   VIJEĆE EUROPSKE UNIJE
   uzimajući u obzir Ugovor o osnivanju Europske zajednice, a posebno njegov članak 44. stavak 2., posljednju rečenicu drugog stavka članka 47., članak 55., članak 57. stavak 2., članak 71., članak 80. stavak 2., članak 93., 94., 133. i članak 181.a zajedno s prvom rečenicom prvog podstavka drugog stavka članka 300.,
   uzimajući u obzir Ugovor o pristupanju iz 2003., a posebno njegov članak 2. stavak 3.,
   uzimajući u obzir akt o pristupanju iz 2003., a posebno njegov članak 6. stavak 2.,
   uzimajući u obzir prijedlog Komisije,
   budući da:

               (1)

               Dana 8. prosinca 2003. Vijeće je ovlastilo Komisiju da u ime Zajednice i njenih država članica pregovara s Republikom Moldovom o Protokolu uz Sporazum o partnerstvu i suradnji kako bi se uzelo u obzir pristupanje Češke Republike, Republike Estonije, Republike Cipra, Republike Latvije, Republike Litve, Republike Mađarske, Republike Malte, Republike Poljske, Republike Slovenije i Slovačke Republike Europskoj uniji, te kako bi se predvidjele određene tehničke prilagodbe povezane s institucionalnim i pravnim razvojem u Europskoj uniji.

               (2)

               Podložno njegovu mogućem kasnijem zaključenju, Protokol je pregovorima između strankama dogovoren i sada bi ga trebalo potpisati u ime Europske unije i njenih država članica.

               (3)

               Protokol bi se trebao primjenjivati privremeno, od dana pristupanja do završetka postupaka potrebnih za njegovo formalno sklapanje,

         ODLUČILO JE SLJEDEĆE:
   Članak 1.
   Ovime se ovlašćuje predsjednika Vijeća da odredi osobu (osobe) ovlaštenu (ovlaštene) za potpisivanje, u ime Europske unije i njenih država članica, Protokola uz Sporazum o partnerstvu i suradnji kojim se uspostavlja partnerstvo između Europskih zajednica i njihovih država članica, s jedne strane, i Republike Moldove, s druge strane, kako bi se uzelo u obzir pristupanje Češke Republike, Republike Estonije, Republike Cipra, Republike Latvije, Republike Litve, Republike Mađarske, Republike Malte, Republike Poljske, Republike Slovenije i Slovačke Republike Europskoj uniji, podložno njegovu mogućem kasnijem zaključenju.
   Tekst Protokola priložen je ovoj Odluci (1).
   Članak 2.
   Do stupanja na snagu Protokol se privremeno primjenjuje od dana pristupanja.

      Sastavljeno u Luxembourgu 29. travnja 2004.

            Za Vijeće

            Predsjednik

         M. McDOWELL

      (1)  SL L 224, 16.8.2006., str. 10.


title: Odluka Vijeća (ZVSP) 2017/1427 od 4. kolovoza 2017. o izmjeni Odluke Vijeća (ZVSP) 2015/1333 o mjerama ograničavanja s obzirom na stanje u Libiji

text:
               5.8.2017

               HR

               Službeni list Europske unije

               L 204/99

         ODLUKA VIJEĆA (ZVSP) 2017/1427
   od 4. kolovoza 2017.
   o izmjeni Odluke Vijeća (ZVSP) 2015/1333 o mjerama ograničavanja s obzirom na stanje u Libiji
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 29.,
   uzimajući u obzir prijedlog Visokog predstavnika Unije za vanjske poslove i sigurnosnu politiku,
   budući da:

               (1)

               Vijeće je 31. srpnja 2015. donijelo Odluku (ZVSP) 2015/1333 (1).

               (2)

               Vijeće sigurnosti Ujedinjenih naroda donijelo je 29. lipnja 2017. Rezoluciju (RVSUN) 2362 (2017) kojom se primjena mjera proširuje na plovila koja utovaruju, prevoze ili istovaruju naftu, uključujući sirovu naftu i naftne derivate, koja se nedopušteno izvozi ili pokušava izvesti iz Libije.

               (3)

               Odluku (ZVSP) 2015/1333 trebalo bi u skladu s time izmijeniti,

         DONIJELO JE OVU ODLUKU:
   Članak 1.
   Odluka (ZVSP) 2015/1333 mijenja se kako slijedi:

               1.

               U članku 6. stavak 1. zamjenjuje se sljedećim:
               „1.   U skladu sa stavcima od 5. do 9. RVSUN-a 2146 (2014) i stavkom 2. RVSUN-a 2362 (2017), države članice mogu pregledavati na otvorenom moru plovila uvrštena na popis, uz korištenje svih mjera koje su razmjerne specifičnim okolnostima, uz potpuno poštovanje međunarodnog humanitarnog prava i međunarodnog prava o ljudskim pravima, u mjeri u kojoj su ona primjenjiva, obaviti takve preglede te mogu uputiti plovilo da poduzme odgovarajuće radnje kako bi vratilo naftu, uključujući sirovu naftu i naftne derivate, u Libiju, uz pristanak Vlade Libije i u koordinaciji s njom.”.

               2.

               Članak 7. mijenja se kako slijedi:

                           (a)

                           stavak 1. zamjenjuje se sljedećim:
                           „1.   Država članica koja je država zastave plovila koje je uvršteno na popis, ako je tako utvrđeno uvrštavanjem na popis od strane Odbora, upućuje to plovilo da bez upute točke kontakta Vlade Libije kako je navedena u stavku 3. RVSUN-a 2146 (2014) ne utovaruje, ne prevozi i ne istovaruje naftu, uključujući sirovu naftu i naftne derivate, koja je nedopušteno izvezena iz Libije.”;

                           (b)

                           stavak 5. zamjenjuje se sljedećim:
                           „5.   Državljanima država članica ili subjektima pod njihovom jurisdikcijom ili s državnih područja država članica zabranjuju se financijske transakcije u vezi sa naftom, uključujući sirovu naftu i naftne derivate, koja je nedopušteno izvezena iz Libije i koja se nalazi na plovilima koja su uvrštena na popis, ako je tako utvrđeno uvrštavanjem na popis od strane Odbora.”.

               3.

               U članku 8. stavak 1. zamjenjuje se sljedećim:
               „1.   Države članice poduzimaju potrebne mjere kako bi spriječile ulazak na svoje državno područje ili provoz preko njega osobama koje su Vijeće sigurnosti ili Odbor uvrstili na popis i podvrgnuli ograničenjima putovanja u skladu sa stavkom 22. RVSUN-a 1970 (2011), stavkom 23. RVSUN-a 1973 (2011), stavkom 4. RVSUN-a 2174 (2014), stavkom 11. RVSUN-a 2213 (2015) i stavkom 11. RVSUN-a 2362 (2017), kako su navedene u Prilogu I.”.

               4.

               U članku 9. stavak 1. zamjenjuje se sljedećim:
               „1.   Sva sredstva, druga financijska imovina i gospodarski izvori koje imaju u vlasništvu ili ih neposredno ili posredno kontroliraju osobe i subjekti koje su Vijeće sigurnosti ili Odbor uvrstili na popis i podvrgnuli zamrzavanju imovine u skladu sa stavkom 22. RVSUN-a 1970 (2011), stavcima 19. i 23. RVSUN-a 1973 (2011), stavkom 4. RVSUN-a 2174 (2014), stavkom 11. RVSUN-a 2213 (2015) i stavkom 11. RVSUN-a 2362 (2017), kako su navedeni u Prilogu III. ovoj Odluci, zamrzavaju se.”.

         Članak 2.
   Ova Odluka stupa na snagu sljedećeg dana od dana objave u Službenom listu Europske unije.

      Sastavljeno u Bruxellesu 4. kolovoza 2017.

            Za Vijeće

            Predsjednik

         M. MAASIKAS

      (1)  Odluka Vijeća (ZVSP) 2015/1333 od 31. srpnja 2015. o mjerama ograničavanja s obzirom na stanje u Libiji i stavljanju izvan snage Odluke 2011/137/ZVSP (SL L 206, 1.8.2015., str. 34.).


title: 2009/243/EZ: Odluka Komisije od 3. ožujka 2009. o stajalištu Zajednice u vezi Odluke br. 1/2008 Zajedničkog odbora ECAA, osnovanog na temelju Mnogostranog sporazuma između Europske zajednice i njezinih država članica, Republike Albanije, Bosne i Hercegovine, Republike Bugarske, Republike Hrvatske, bivše jugoslavenske republike Makedonije, Republike Islanda, Republike Crne Gore, Kraljevine Norveške, Rumunjske, Republike Srbije i Misije privremene uprave Ujedinjenih naroda na Kosovu o uspostavi Europskog zajedničkog zračnog prostora i izmjeni Dodatka I. Sporazumu

text:
               11/Sv. 113

               HR

               Službeni list Europske unije

               266

         32009D0243

               L 072/6

               SLUŽBENI LIST EUROPSKE UNIJE

         ODLUKA KOMISIJE
   od 3. ožujka 2009.
   o stajalištu Zajednice u vezi Odluke br. 1/2008 Zajedničkog odbora ECAA, osnovanog na temelju Mnogostranog sporazuma između Europske zajednice i njezinih država članica, Republike Albanije, Bosne i Hercegovine, Republike Bugarske, Republike Hrvatske, bivše jugoslavenske republike Makedonije, Republike Islanda, Republike Crne Gore, Kraljevine Norveške, Rumunjske, Republike Srbije i Misije privremene uprave Ujedinjenih naroda na Kosovu o uspostavi Europskog zajedničkog zračnog prostora i izmjeni Dodatka I. Sporazumu
   (2009/243/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Odluku 2006/682/EZ Vijeća i predstavnika država članica Europske unije, koji su se sastali u okviru Vijeća od 9. lipnja 2006. o potpisivanju i privremenoj primjeni Mnogostranog sporazuma između Europske zajednice i njezinih država članica, Republike Albanije, Bosne i Hercegovine, Republike Bugarske, Republike Hrvatske, bivše jugoslavenske republike Makedonije, Republike Islanda, Republike Crne Gore, Kraljevine Norveške, Rumunjske, Republike Srbije i Misije privremene uprave Ujedinjenih naroda na Kosovu (UNMIK) (1) o uspostavi Europskog zajedničkog zračnog prostora (ECAA) (2),
   uzimajući u obzir Mnogostrani sporazum između Europske zajednice i njezinih država članica, Republike Albanije, Bosne i Hercegovine, Republike Bugarske, Republike Hrvatske, bivše jugoslavenske republike Makedonije, Republike Islanda, Republike Crne Gore, Kraljevine Norveške, Rumunjske, Republike Srbije i Misije privremene uprave Ujedinjenih naroda na Kosovu o uspostavi Europskog zajedničkog zračnog prostora (3) (Sporazum), a posebno njegov članak 3.,
   budući da:

               (1)

               Sporazum je potpisan 9. lipnja 2006.

               (2)

               Člankom 18. Sporazuma uspostavlja se Zajednički odbor, koji je odgovoran za upravljanje i pravilnu provedbu Sporazuma.

               (3)

               Nakon potpisivanja Sporazuma doneseno je novo zakonodavstvo Zajednice, koje je relevantno za provedbu Sporazuma.

               (4)

               Člankom 17. stavkom 3. točkom (a) Sporazuma zahtijeva se da Zajednički odbor donese odluke o izmjeni Dodatka I. Sporazumu.

               (5)

               Člankom 2. stavkom 2. Odluke Vijeća u vezi Sporazuma predviđa se da Komisija donese stajalište Zajednice u pogledu donošenja odluka Zajedničkog odbora kojima se akti zakonodavstva Zajednice jednostavno proširuju na partnere ECCA,

         ODLUČILA JE:
   Jedini članak
   Stajalište Europske zajednice u Zajedničkom odboru ECAA, osnovanom člankom 18. Mnogostranog sporazuma između Europske zajednice i njezinih država članica, Republike Albanije, Bosne i Hercegovine, Republike Bugarske, Republike Hrvatske, bivše jugoslavenske republike Makedonije, Republike Islanda, Republike Crne Gore, Kraljevine Norveške, Rumunjske, Republike Srbije i Misije privremene uprave Ujedinjenih naroda na Kosovu o uspostavi Europskog zajedničkog zračnog prostora, o izmjeni Dodatka I. Sporazumu, temelji se na Prilogu ovoj Odluci.

      Sastavljeno u Bruxellesu 3. ožujka 2009.

            Za Komisiju

         Antonio TAJANI

            Potpredsjednik

      (1)  Prema Rezoluciji Vijeća sigurnosti Ujedinjenih naroda 1244 od 10. lipnja 1999.

      (2)  SL L 285, 16.10.2006., str. 1.

      (3)  SL L 285, 16.10.2006., str. 3.
   PRILOG
   „
         ODLUKA br. 1/2008 ZAJEDNIČKOG ODBORA ECAA
         od 10. prosinca 2008.
         o zamjeni Dodatka I. Sporazumu ECAA
         ZAJEDNIČKI ODBOR,
         uzimajući u obzir Mnogostrani sporazum između Europske zajednice i njezinih država članica, Republike Albanije, Bosne i Hercegovine, Republike Bugarske, Republike Hrvatske, bivše jugoslavenske republike Makedonije, Republike Islanda, Republike Crne Gore, Kraljevine Norveške, Rumunjske, Republike Srbije i Misije privremene uprave Ujedinjenih naroda na Kosovu (1) o uspostavi Europskog zajedničkog zračnog prostora, (Sporazum ECAA), a posebno njegov članak 3.,
         ODLUČIO JE:
         Jedini članak
         Prilog ovoj Odluci zamjenjuje Dodatak I. Sporazumu ECAA.

            Sastavljeno u Oslu 10. prosinca 2008.

                  Za Zajednički odbor …, Predsjednik

                  Ovjerio …, Tajnik

         PRILOG

               ‚DODATAK I.

                  PROPISI PRIMJENJIVI NA CIVILNO ZRAKOPLOVSTVO

               „Primjenjive odredbe” slijedećih akata Europske zajednice primjenjivat će se sukladno Glavnom sporazumu i Dodatku II na horizontalne prilagodbe osim ako kasnije nije drugačije navedeno u ovom Dodatku ili u protokolima I. do IX. Za mjesta na kojima je nužno u daljnjem su tekstu utemeljene posebne prilagodbe za svaki pojedini akt:
               A.   PRISTUP TRŽIŠTU I UZ TO VEZANA PITANJA
               Br. 1008/2008
               Uredba (EZ) br. 1008/2008 Europskog parlamenta i Vijeća od 24. rujna 2008. o zajedničkim pravilima za obavljanje usluga zračnog prijevoza u Zajednici (preinaka)
               Primjenjive odredbe: članci 1. do 24. i 26. i Dodatak I.
               Br. 95/93
               Uredba Vijeća (EEC) br. 95/93 od 18. siječnja 1993. o zajedničkim propisima o raspodjeli vremenskih blokova (slotova) po zračnim lukama Zajednice
               kako je izmijenjena i dopunjena:

                           —

                           Uredbom (EC) br. 894/2002 Europskog parlamenta i Vijeća od 27. svibnja 2002. kojom se izmjenjuje i dopunjuje Uredba Vijeća (EEC) br. 95/93,

                           —

                           Uredbom (EC) br. 1554/2003 Europskog parlamenta i Vijeća od 22. srpnja 2003. kojom se izmjenjuje i dopunjuje Uredba Vijeća (EEZ) br. 95/93,

                           —

                           Uredbom (EC) br. 793/2004 Europskog parlamenta i Vijeća od 21. travnja 2004. kojom se izmjenjuje i dopunjuje Uredba Vijeća (EEZ) br. 95/93,

                     Primjenjive odredbe: Članci 1. do 12. i 14.a (2).
               Što se tiče primjene članka 12. (2.), izraz „Komisija” glasit će „Zajednički odbor”.
               Br. 96/67
               Direktiva Vijeća 96/67/EC od 15. listopada 1996. godine o pristupu tržištu koje se bavi zemaljskim uslugama zrakoplovima u zračnim lukama Zajednice
               Primjenjive odredbe: članci 1. do 25. i Dodatak
               Što se tiče primjene članka 10., izraz „države članice” glasit će „države članice Europske zajednice”.
               što se tiče primjene članka 20. (2.), izraz „Komisija” glasit će „Zajednički odbor”.
               Br. 785/2004
               Uredba (EC) br. 785/2004 Europskog parlamenta i Vijeća od 21. travnja 2004. o zahtjevima za osiguranjima prema zračnim prijevoznicima i operatorima zrakoplova
               Primjenjive odredbe: članci 1. do 8. i 10. (2.)
               B.   UPRAVLJANJE ZRAČNIM PROMETOM
               Br. 549/2004
               Uredba (EC) br. 549/2004 Europskog parlamenta i Vijeća od 10. ožujka 2004. godine kojom se uspostavlja okvir za kreiranje Jedinstvenog europskog zračnog prostora (okvirna Uredba)
               Primjenjive odredbe: članci 1. do 4., 6., i 9. do 14.
               Br. 550/2004
               Uredba (EC) br. 550/2004 Europskog parlamenta i Vijeća od 10. ožujka 2004. godine o pružanju usluga zračne plovidbe na Jedinstvenom europskom zračnom prostoru (Uredba o pružanju usluga)
               Primjenjive odredbe: članci 1. do 19., dodaci I. i II.
               Br. 551/2004
               Uredba (EEC) br. 551/2004 Europskog parlamenta i Vijeća od 10. ožujka 2004. godine o organizaciji i korištenju zračnog prostora na Jedinstvenom europskom zračnom prostoru (Uredba o zračnom prostoru)
               Primjenjive odredbe: članci 1. do 11.
               Br. 552/2004
               Uredba (EC) br. 552/2004 Europskog parlamenta i Vijeća od 10. ožujka 2004. godine o interoperabilnosti u mreži upravljanja Europskim zračnim prometom (Uredba o interoperabilnosti)
               Primjenjive odredbe: članci 1. do 12., dodaci I. do V.
               Br. 2096/2005
               Uredba Komisije (EC) br. 2096/2005 od 20. prosinca 2005. kojom se uspostavljaju zajednički zahtjevi za osiguranje usluga zračne plovidbe
               Primjenjive odredbe: članci 1. do 9., dodaci I. do V.
               kako je izmijenjena i dopunjena:

                           —

                           Uredbom Komisije (EZ) br. 1315/2007 od 8. studenoga 2007. o nadzoru sigurnosti u upravljanju zračnim prometom i izmjeni Uredbe (EZ) br. 2096/2005,

                           —

                           Uredbom Komisije (EZ) br. 482/2008 od 30. svibnja 2008. o uspostavi sustava za osiguranje sigurnosti softvera, koji moraju uvesti pružatelji usluga u zračnoj plovidbi i o izmjeni Priloga II. Uredbi (EZ) br. 2096/2005,

                           —

                           Uredbom Komisije (EZ) br. 668/2008 od 15. srpnja 2008. o izmjeni Priloga II. do V. Uredbi (EZ) br. 2096/2005 o utvrđivanju zajedničkih zahtjeva za pružanje usluga u zračnoj plovidbi, u odnosu na metode rada i operativne postupke.

                     Primjenjive odredbe: članci 1. do 9., dodaci I. do V.
               Br. 2150/2005
               Uredba Komisije (EC) br. 2150/2005 od 23. prosinca 2005. kojom se uspostavljaju zajednička pravila za fleksibilnu uporabu zračnog prostora
               Primjenjive odredbe: članci 1. do 9., Dodatak
               Br. 1032/2006
               Uredba Komisije (EZ) br. 1032/2006 od 6. srpnja 2006. o utvrđivanju zahtjeva za automatske sustave za razmjenu podataka o letu u svrhu obavješćivanja, koordinacije i prijenosa letova između jedinica kontrole zračnog prometa
               Primjenjive odredbe: članci 1. do 10., dodaci I. do V.
               Br. 1033/2006
               Uredba Komisije (EZ) br. 1033/2006 od 4. srpnja 2006. o utvrđivanju zahtjeva o postupcima za planove leta u fazi prije polijetanja za jedinstveno europsko nebo
               Primjenjive odredbe: članci 1. do 5., Dodatak
               Br. 2006/23
               Direktiva 2006/23/EZ Europskog parlamenta i Vijeća od 5. travnja 2006. o licenciji kontrolora zračnog prometa Zajednice
               Primjenjive odredbe: članci 1. do 16., 18. do 19., dodaci I. do IV.
               Br. 1794/2006
               Uredba Komisije (EZ) br. 1794/2006 od 6. prosinca 2006. o uspostavi zajedničkog sustava obračuna naknada za usluge u zračnoj plovidbi
               Primjenjive odredbe: članci 1. do 17., Dodaci I. do VI.
               Br. 219/2007
               Uredba Vijeća (EZ) br. 219/2007 od 27. veljače 2007. o uspostavljanju zajedničkog poduzeća za razvoj nove generacije Europskoga sustava upravljanja zračnim prometom (SESAR)
               Primjenjive odredbe: članak 1. stavci 1. do 2. i 5. do 7., članci 2. do 3., članak 4. stavak 1., Dodatak
               Br. 633/2007
               Uredba Komisije (EZ) br. 633/2007 od 7. lipnja 2007. o utvrđivanju zahtjeva za primjenu protokola prijenosa poruka o letu koji se upotrebljava u svrhu obavješćivanja, koordinacije i prijenosa letova između jedinica kontrole zračnog prometa
               Primjenjive odredbe: članci 1. do 7., drugi i treći stavak članka 8., dodaci I. do IV.
               Br. 1265/2007
               Uredba Komisije (EZ) br. 1265/2007 od 26. listopada 2007. o utvrđivanju zahtjeva za razmak između govornih kanala zrak-zemlja za jedinstveno europsko nebo
               Primjenjive odredbe: članci 1. do 9., dodaci I. do IV.
               Br. 1315/2007
               Uredba Komisije (EZ) br. 1315/2007 od 8. studenoga 2007. o nadzoru sigurnosti u upravljanju zračnim prometom i izmjeni Uredbe (EZ) br. 2096/2005
               Primjenjive odredbe: članci 1. do 15.
               Br. 482/2008
               Uredba Komisije (EZ) br. 482/2008 od 30. svibnja 2008. o uspostavi sustava za osiguranje sigurnosti softvera, koji moraju uvesti pružatelji usluga u zračnoj plovidbi i o izmjeni Priloga II. Uredbi (EZ) br. 2096/2005
               Primjenjive odredbe: članci 1. do 5., dodaci I. do II.
               C.   ODREDBE O ZRAKOPLOVNOJ SIGURNOSTI
               Br. 3922/91
               Uredba Vijeća (EEC) br. 3922/91 od 16. prosinca 1991. o usklađivanju tehničkih zahtjeva i administrativnih postupaka u području civilnog zrakoplovstva
               kako je izmijenjena i dopunjena:

                           —

                           Uredbom Komisije (EC) br. 2176/96 od 13. studenog 1996. godine izmjenjujući i dopunjujući Uredbu Vijeća (EC) o znanstvenom i tehničkom napretku br. 3922/91,

                           —

                           Uredbom Komisije (EC) br. 1069/1999 od 25. svibnja 1999. godine kojom se usvaja Uredba Vijeća o znanstvenom i tehničkom napretku (EEC) br. 3922/91,

                           —

                           Uredbom Komisije (EC) br. 2871/2000 od 28. prosinca 2000. godine kojom se usvaja Uredba Vijeća (EC) o znanstvenom i tehničkom napretku br. 3922/91 o usklađivanju tehničkih zahtjeva i administrativnih postupaka u području civilnog zrakoplovstva,

                           —

                           Uredbom (EC) br. 1592/2002 Europskog parlamenta i Vijeća od 15. srpnja 2002. o zajedničkim propisima u području civilnog zrakoplovstva i utemeljenju Agencije za sigurnost europskog zrakoplovstva,

                           —

                           Uredbom (EZ) br. 1899/2006 Europskog parlamenta i Vijeća od 12. prosinca 2006. o izmjeni Uredbe Vijeća (EEZ) br. 3922/91 o usklađivanju tehničkih zahtjeva i upravnih postupaka u području civilnog zrakoplovstva,

                           —

                           Uredbom (EZ) br. 1900/2006 Europskog parlamenta i Vijeća od 20. prosinca 2006. o izmjeni Uredbe Vijeća (EEZ) br. 3922/91 o usklađivanju tehničkih zahtjeva i upravnih postupaka u području civilnog zrakoplovstva,

                           —

                           Uredbom Komisije (EZ) br. 8/2008 od 11. prosinca 2007. o izmjeni Uredbe Vijeća (EEZ) br. 3922/91 u pogledu zajedničkih tehničkih zahtjeva i upravnih postupaka primjenjivih na komercijalni zračni prijevoz,

                           —

                           Uredbom Komisije (EZ) br. 859/2008 od 20. kolovoza 2008. o izmjeni Uredbe Vijeća (EEZ) br. 3922/91 o usklađivanju tehničkih zahtjeva i upravnih postupaka koji se primjenjuju na komercijalni zračni prijevoz.

                     Primjenjive odredbe: članci 1. do 10., 12. do 13. s iznimkom članka 4. stavka 1. i članka 8. stavka 2. (druga rečenica), dodaci I. do III.
               Što se tiče primjene članka 12. „Države članice” glasit će „Države članice Europske zajednice”.
               Br. 216/2008
               Uredba (EZ) br. 216/2008 Europskog parlamenta i Vijeća od 20. veljače 2008. o zajedničkim pravilima u području civilnog zrakoplovstva i osnivanju Europske agencije za sigurnost zračnog prometa i stavljanju izvan snage Direktive Vijeća 91/670/EEZ, Uredbe (EZ) br. 1592/2002 i Direktive 2004/36/EZ
               Primjenjive odredbe: članci 1. do 68. s iznimkom članka 65., drugi podstavak članka 69. stavka 1., članak 69. stavak 4., dodaci I. do VI.
               Br. 1702/2003
               Uredba Komisije (EC) br. 1702/2003 od 24. rujna 2003. godine kojom se utemeljuju propisi o zračnoj plovidbenosti zrakoplova, te davanju potvrda o utjecaju zrakoplova i vezanih proizvoda, dijelova i uređaja na okoliš, kao i izdavanje potvrda organizacijama za njihovo projektiranje i proizvodnju
               kako je izmijenjena i dopunjena:

                           —

                           Uredbom Komisije (EC) br. 381/2005 od 7. ožujka 2005. kojom se izmjenjuje i dopunjava Uredba (EC) br. 1702/2003 od 24. rujna 2003. godine kojom se utemeljuju propisi o zračnoj plovidbenosti zrakoplova, te davanju potvrda o utjecaju zrakoplova i vezanih proizvoda, dijelova i uređaja na okoliš, kao i izdavanje potvrda organizacijama za njihovo projektiranje i proizvodnju,

                           —

                           Uredbom Komisije (EZ) br. 706/2006 od 8. svibnja 2006. o izmjeni Uredbe (EZ) br. 1702/2003 u vezi s razdobljem tijekom kojeg države članice mogu izdavati odobrenja ograničenog roka valjanosti,

                           —

                           Uredbom Komisije (EZ) br. 335/2007 od 28. ožujka 2007. o izmjeni Uredbe (EZ) br. 1702/2003 o provedbenim pravilima povezanim s certifikacijom zrakoplova i srodnim proizvodima, dijelovima i uređajima u pogledu okolišne prihvatljivosti,

                           —

                           Uredbom Komisije (EZ) br. 375/2007 od 30. ožujka 2007. o izmjeni Uredbe (EZ) br. 1702/2003 o utvrđivanju provedbenih pravila za certifikaciju plovidbenosti i ekološku certifikaciju zrakoplova i s njima povezanih proizvoda, dijelova i uređaja te za certifikaciju projektnih i proizvodnih organizacija,

                           —

                           Uredbom Komisije (EZ) br. 287/2008 od 28. ožujka 2008. o produljenju razdoblja valjanosti iz članka 2.c stavka 3. Uredbe (EZ) br. 1702/2003,

                           —

                           Uredbom Komisije (EZ) br. 1057/2008 od 27. listopada 2008. o izmjeni Dodatka II. Prilogu Uredbi (EZ) br. 1702/2003 u vezi s certifikatom o provjeri plovidbenosti (Obrazac EASA 15a).

                     Primjenjive odredbe: članci 1. do 4., Dodatak. Prijelazna vremenska razdoblja na koja se poziva u ovoj Uredbi odredit će Zajednički odbor.
               Br. 2042/2003
               Uredba Komisije (EC) br. 2042/2003 od 20. studenog 2003. godine o neprekidnosti zračne plovidbenosti zrakoplova i zrakoplovnih proizvoda, dijelova i uređaja, te o odobravanju organizacija i osoblja uključenih u te zadatke
               kako je izmijenjena i dopunjena:

                           —

                           Uredbom Komisije (EZ) br. 707/2006 od 8. svibnja 2006. o izmjeni Uredbe (EZ) br. 2042/2003 u pogledu odobrenja ograničenog trajanja i Priloga I. i III.,

                           —

                           Uredbom Komisije (EZ) br. 376/2007 od 30. ožujka 2007. o izmjeni Uredbe (EZ) br. 2042/2003 o kontinuiranoj plovidbenosti zrakoplova i aeronautičkih proizvoda, dijelova i uređaja, te o odobravanju organizacija i osoblja uključenih u te poslove,

                           —

                           Uredbom Komisije (EZ) br. 1056/2008 od 27. listopada 2008. o izmjeni Uredbe (EZ) br. 2042/2003 o kontinuiranoj plovidbenosti zrakoplova i aeronautičkih proizvoda, dijelova i uređaja, te o odobravanju organizacija i osoblja uključenih u te poslove.

                     Primjenjive odredbe: članci 1. do 6., dodaci I. do IV.
               Br. 94/56
               Direktiva Vijeća 94/56/EC od 21. studenog 1994. godine kojom su utvrđuju temeljni principi rukovođenja istragama nesreća i neželjenih događaja u civilnom zrakoplovstvu
               Primjenjive odredbe: članci 1. do 12.
               Što se tiče primjene članka 9. i 12. izraz „Komisija” će glasiti „sve druge ugovorne stranke ECAA Sporazuma”.
               Br. 2003/42
               Direktiva 2003/42/EC Europskog parlamenta i Vijeća od 13. lipnja 2003. godine o izvještavanju o događajima u civilnom zrakoplovstvu
               Primjenjive odredbe: članci 1. do 11., dodaci I. i II.
               Br. 1321/2007
               Uredba Komisije (EZ) br. 1321/2007 od 12. studenoga 2007. o utvrđivanju provedbenih pravila za upisivanje informacija o događajima koji ugrožavaju sigurnost u civilnom zrakoplovstvu u središnju bazu podataka, razmijenjenih u skladu s Direktivom 2003/42/EZ Europskog parlamenta i Vijeća
               Primjenjive odredbe: članci 1. do 4.
               Br. 1330/2007
               Uredba Komisije (EZ) br. 1330/2007 od 24. rujna 2007. o utvrđivanju provedbenih pravila za širenje informacija zainteresiranim strankama o događajima koji ugrožavaju sigurnost u civilnom zrakoplovstvu iz članka 7. stavka 2. Direktive 2003/42/EZ Europskog parlamenta i Vijeća
               Primjenjive odredbe: članci 1. do 10., dodaci I. do II.
               Br. 104/2004
               Uredba Komisije (EC) br. 104/2004 od 22. siječnja 2004. godine kojom se utemeljuju propisi o organizaciji i sastavu Prizivnog vijeća Agencije za sigurnost europskog zrakoplovstva
               Primjenjive odredbe: članci 1. do 7. i Dodatak
               Br. 736/2006
               Uredba Komisije (EZ) br. 736/2006 od 16. svibnja 2006. o metodama rada Europske agencije za sigurnost zračnoga prometa prilikom obavljanja inspekcijskog nadzora u području standardizacije
               Primjenjive odredbe: članci 1. do 18.
               Br. 768/2006
               Uredba Komisije (EZ) br. 768/2006 od 19. svibnja 2006. o provedbi Direktive 2004/36/EZ Europskog parlamenta i Vijeća o prikupljanju i razmjeni informacija o sigurnosti zrakoplova koji koriste zračne luke Zajednice i upravljanje informacijskim sustavom
               Primjenjive odredbe: članci 1. do 5.
               Br. 593/2007
               Uredba Komisije (EZ) br. 593/2007 od 31. svibnja 2007. o pristojbama i naknadama koje ubire Europska agencija za sigurnost zračnog prometa
               Primjenjive odredbe: članci 1. do 12., članak 14. stavak 2., Dodatak
               Br. 2111/2005
               Uredba (EC) br. 2111/2005 Europskog parlamenta i Vijeća od 14. prosinca 2005. o ustanovljenju liste od strane Zajednice onih zračnih prijevoznika koji su podvrgnuti zabrani operiranja unutar Zajednice i o informiranju putnika u zračnom prometu o točnom nazivu zračnog prijevoznika koji obavlja let i kojom se ukida članak 9. Direktive 2004/36/EC.
               Primjenjive odredbe: članci 1. do 13., Dodatak
               Br. 473/2006
               Uredba Komisija (EZ) br. 473/2006 od 22. ožujka 2006. o utvrđivanju provedbenih pravila za popis Zajednice onih zračnih prijevoznika na koje se primjenjuje zabrana letenja unutar Zajednice iz poglavlja II. Uredbe (EZ) br. 2111/2005 Europskog parlamenta i Vijeća
               Primjenjive odredbe: članci 1. do 6., dodaci A do C
               Br. 474/2006
               Uredba Komisija (EZ) br. 474/2006 od 22. ožujka 2006. o uspostavi popisa Zajednice onih zračnih prijevoznika na koje se primjenjuje zabrana letenja unutar Zajednice iz poglavlja II. Uredbe (EZ) br. 2111/2005 Europskog parlament i Vijeća
               kako je redovno izmijenjena uredbama Komisije (2)

               Primjenjive odredbe: članci 1. do 3., dodaci A do B
               D.   ZAŠTITA ZRAČNOG PROMETA
               Br. 300/2008
               Uredba (EZ) br. 300/2008 Europskog parlamenta i Vijeća od 11. ožujka 2008. o zajedničkim pravilima u području zaštite civilnog zračnog prometa i stavljanju izvan snage Uredbe (EZ) br. 2320/2002
               Primjenjive odredbe: članci 1. do 18., članak 21., članak 24. stavci 2. do 3., Dodatak
               Br. 820/2008
               Uredba Komisije (EZ) br. 820/2008 od 8. kolovoza 2008. o utvrđivanju mjera za provedbu zajedničkih osnovnih standarda o zaštiti zračnog prometa
               Primjenjive odredbe: članci 1. do 6., Dodatak, Privitak 1.
               Br. 1217/2003
               Uredba Komisije (EC) br. 1217/2003 od 4. srpnja 2003. godine kojom se utemeljuju zajedničke specifikacije za program upravljanja kvalitetom unutar nacionalnih civilnih zrakoplovstava
               Primjenjive odredbe: članci 1. do 11., dodaci I. i II.
               Br. 1486/2003
               Uredba Komisije (EC) br. 1486/2003 od 22. kolovoza 2003. godine kojom se utvrđuju postupci pregleda Komisije na području sigurnosti civilnog zrakoplovstva
               Primjenjive odredbe: članci 1. do 16.
               Br. 1138/2004
               Uredba Komisije (EC) br. 1138/2004 od 21. lipnja 2004. godine kojom se utemeljuje zajednička definicija kritičnih dijelova sigurnosno ograničenih područja u zračnim lukama
               Primjenjive odredbe: članci 1. do 8.
               E.   OKOLIŠ
               Br. 2002/30
               Direktiva 2002/30/EC Europskog parlamenta i Vijeća od 26. ožujka 2002. godine o uspostavi propisa i postupaka za uvođenje ograničenja buke pri obavljanju zračnog prometa na zračnim lukama Zajednice
               Izmijenjeno, dopunjeno ili prihvaćeno „Aktom o pristupanju iz 2003.” i „Aktom o pristupanju iz 2005.”
               Primjenjive odredbe: članci 1. do 15., dodaci I. i II.
               Br. 2002/49
               Direktiva 2002/49/EC Europskog parlamenta i Vijeća od 25. lipnja 2002. godine koja se odnosi na ocjenu i upravljanje utjecaja buke na okoliš
               Primjenjive odredbe: članci 1. do 16., dodaci I. do VI.
               Br. 2006/93
               Direktiva 2006/93/EZ Europskog parlamenta i Vijeća od 12. prosinca 2006. o uređenju uporabe zrakoplova obuhvaćena dijelom II. poglavljem 3. sveskom 1. Priloga 16. Konvenciji o međunarodnom civilnom zrakoplovstvu, drugo izdanje (1988.)
               Primjenjive odredbe: članci 1. do 5.
               F.   SOCIJALNI ASPEKTI
               Br. 1989/391
               Direktiva Vijeća 89/391/EC od 12. lipnja 1989. godine o uvođenju mjera za poticanje unaprjeđenja glede sigurnosti i zdravlja radnika na radu
               kako je izmijenjena i dopunjena:
               Direktivom 2007/30/EZ Europskog parlamenta i Vijeća od 20. lipnja 2007. o izmjeni Direktive Vijeća 89/391/EEZ, njezinih pojedinačnih direktiva i direktiva Vijeća 83/477/EEZ i 91/383/EEZ i 92/29/EEZ i 94/33/EZ s ciljem pojednostavljivanja i racionalizacije izvješća o praktičnoj provedbi
               Primjenjive odredbe: članci 1. do 16. i 18. do 19.
               Br. 2003/88
               Direktiva 2003/88/EC Europskog parlamenta i Vijeća od 4. studenog 2003. godine glede određenih aspekata organizacije glede radnog vremena
               Primjenjive odredbe: članci 1. do 19., 21. do 24. i 26. do 29.
               Br. 2000/79
               Direktiva Vijeća 2000/79/EC od 27. studenog 2000. godine koja se odnosi na Europski sporazum o organizaciji radnog vremena mobilnih radnika u civilnom zrakoplovstvu koji su zaključile Udruga europskih zračnih prijevoznika (Association of European Airlines – AEA), Udruženja europskih radnika u prometu (Transport Workers’ Federation – ETF), Europska udruga letačkog osoblja pilotskih kabina (European Cockpit Association (ECA)), Udruga europskih regionalnih zračnih prijevoznika (European Regions Airline Association – ERA), te Udruga međunarodnih zračnih prijevoznika (International Air Carrier Association – IACA)
               Primjenjive odredbe: članci 2. do 3., Dodatak
               G.   ZAŠTITA KORISNIKA
               Br. 90/314
               Direktiva Vijeća 90/314/EEC od 13. lipnja 1990. godine o putovanju u paket programu, godišnjem odmoru u paket programu i kružna putovanja u paket programu.
               Primjenjive odredbe: članci 1. do 10.
               Br. 93/13
               Direktiva Vijeća 93/13/EEC od 5. travnja 1993. godine o pristranim uvjetima u korisničkim ugovorima
               Primjenjive odredbe: članci 1. do 10. i Dodatak
               Što se tiče primjene članka 10., izraz „Komisija” će glasiti „sve druge ugovorne stranke europskog zajedničkog zračnog prostora (ECAA)”.
               Br. 95/46
               Direktiva 95/46/EC Europskog parlamenta i Vijeća od 24. listopada 1995. godine o zaštiti osoba glede obrade osobnih podataka i slobodnog kretanja takvih podataka
               Primjenjive odredbe: članci 1. do 34.
               Br. 2027/97
               Uredba Vijeća (EC) br. 2027/97 od 9. listopada 1997. godine o odgovornosti zračnog prijevoznika u slučaju nesreća
               kako je izmijenjena i dopunjena:

                           —

                           Uredbom (EC) br. 889/2002 Europskog parlamenta i Vijeća od 13. svibnja 2002. godine kojom se izmjenjuje i dopunjava Uredba Vijeća (EC) br. 2027/97

                     Primjenjive odredbe: članci 1. do 8.
               Br. 2001/95
               Direktiva 2001/95/EZ Europskog parlamenta i Vijeća od 3. prosinca 2001. o općoj sigurnosti proizvoda
               Primjenjive odredbe: članci 1. do 13., 16. i 18., dodaci I. do II.
               Br. 261/2004
               Uredba (EC) br. 261/2004 Europskog parlamenta i Vijeća od 11. veljače 2004. godine kojom se utemeljuju zajednički popisi o naknadi i pomoći putnicima u slučaju odbijanja ukrcaja i otkazivanja ili dugog kašnjenja letova i kojom se ukida Uredba (EEC) br. 295/91
               Primjenjive odredbe: članci 1. do 17.
               Br. 1107/2006
               Uredba (EZ) br. 1107/2006 Europskog parlamenta i Vijeća od 5. srpnja 2006. o pravima osoba s invaliditetom i osoba smanjene pokretljivosti u zračnom prijevozu
               Primjenjive odredbe: članci 1. do 16., dodaci I. do II.
               H.   DRUGI ZAKONI
               Br. 2299/1989
               Uredba Vijeća (EEC) br. 2299/1989 od 24. srpnja 1989. godine o kodeksu o radu sustava za računalne rezervacije
               kako je izmijenjena i dopunjena:

                           —

                           Uredbom Vijeća (EEC) br. 3089/93 od 29. listopada 1993. godine kojom se izmjenjuje i dopunjava Uredba (EEC) br. 2299/89,

                           —

                           Uredbom Vijeća (EEC) br. 323/1999 od 8. veljači 1999. godine kojom se izmjenjuje i dopunjava Uredba (EEC) br. 2299/89.

                     Primjenjive odredbe: članci 1. do 22. i Dodatak
               Br. 91/670
               Direktiva Vijeća br. 91/670/EEC od 16. prosinca 1991. godine o uzajamnom prihvaćanju osobnih dozvola za obnašanje dužnosti u civilnom zrakoplovstvu
               Primjenjive odredbe: članci 1. do 8. i Dodatak
               Br. 437/2003
               Uredba (EC) br. 437/2003 Europskog parlamenta i Vijeća od 27. veljače 2003. godine o statističkim prihodima od prijevoza putnika, tereta i pošte zrakom
               kako je izmijenjena i dopunjena:

                           —

                           Uredbom Komisije (EC) br. 1358/2003 od 31. srpnja 2003. godine kojom se uvodi, izmjenjuje ili dopunjuje Uredba (EC) br. 437/2003 Europskog parlamenta i Vijeća.

                           —

                           Uredbom Komisije (EZ) br. 546/2005 od 8. travnja 2005. o prilagodbi Uredbe (EZ) br. 437/2003 Europskog parlamenta i Vijeća vezano uz dodjelu šifri država izvjestiteljica i o izmjeni Uredbe Komisije (EZ) br. 1358/2003 vezano uz ažuriranje popisa zračnih luka Zajednice.

                     Primjenjive odredbe: članci 1. do 11., dodaci I. i II.
               Br. 1358/2003
               Uredba Komisije (EC) br. 1358/2003 od 31. srpnja 2003. godine kojom se uvodi Uredba (EC) br. 437/2003 Europskog parlamenta i Vijeća o statističkim prihodima od prijevoza putnika, tereta i pošte zrakom i izmjenjuje i dopunjava Dodatak I i II te uredbe
               kako je izmijenjena i dopunjena:

                           —

                           Uredbom Komisije (EZ) br. 158/2007 od 16. veljače 2007. o izmjeni Uredbe Komisije (EZ) br. 1358/2003 u odnosu na popis zračnih luka Zajednice

                     Primjenjive odredbe: članci 1. do 4., dodaci I. do III.
               Br. 2003/96
               Direktiva Vijeća 2003/96/EC od 27. listopada 2003. godine kojom se restrukturira okvir Zajednice za naplatu poreza na energetske proizvode i električnu struju
               Primjenjive odredbe: članak 14.(1.)(b) i (2.).’

      ”

      (1)  Prema Rezoluciji Vijeća sigurnosti Ujedinjenih naroda 1244 od 10. lipnja 1999.

      (2)  Za najnovije izmjene prije sastanka Zajedničkog odbora ECAA u prosincu 2008. vidjeti Uredbu Komisije (EZ) br. 1131/2008 od 14. studenoga 2008. o izmjeni Uredbe (EZ) br. 474/2006 o uspostavi popisa Zajednice onih zračnih prijevoznika na koje se primjenjuje zabrana letenja unutar Zajednice.


title: Odluka Vijeća (EU) 2016/2117 od 29. rujna 2016. o sklapanju u ime Unije Okvirnog sporazuma o sveobuhvatnom partnerstvu i suradnji između Europske unije i njezinih država članica, s jedne strane, i Socijalističke Republike Vijetnama, s druge strane

text:
               3.12.2016

               HR

               Službeni list Europske unije

               L 329/6

         ODLUKA VIJEĆA (EU) 2016/2117
   od 29. rujna 2016.
   o sklapanju u ime Unije Okvirnog sporazuma o sveobuhvatnom partnerstvu i suradnji između Europske unije i njezinih država članica, s jedne strane, i Socijalističke Republike Vijetnama, s druge strane
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegove članke 207. i 209., u vezi s člankom 218. stavkom 6. točkom (a),
   uzimajući u obzir prijedlog Europske komisije,
   uzimajući u obzir suglasnost Europskog parlamenta (1),
   budući da:

               (1)

               U skladu s Odlukom Vijeća 2012/279/EU (2), Okvirni sporazum o sveobuhvatnom partnerstvu i suradnji između Europske unije i njezinih država članica, s jedne strane, i Socijalističke Republike Vijetnama, s druge strane („Sporazum”), potpisan je 27. lipnja 2012., podložno njegovu sklapanju.

               (2)

               Sporazum bi trebalo odobriti,

         DONIJELO JE OVU ODLUKU:
   Članak 1.
   Okvirni sporazum o sveobuhvatnom partnerstvu i suradnji između Europske unije i njezinih država članica, s jedne strane, i Socijalističke Republike Vijetnama, s druge strane, odobrava se u ime Unije.
   Tekst Sporazuma priložen je ovoj Odluci.
   Članak 2.
   Visoki predstavnik Unije za vanjske poslove i sigurnosnu politiku predsjeda Zajedničkim odborom predviđenim člankom 52. Sporazuma.
   U Zajedničkom odboru zastupljena je Unija ili, ovisno o predmetu, Unija i države članice.
   Članak 3.
   Predsjednik Vijeća u ime Unije daje obavijest predviđenu člankom 63. stavkom 1. Sporazuma (3).
   Članak 4.
   Ova Odluka stupa na snagu na dan donošenja.

      Sastavljeno u Bruxellesu 29. rujna 2016.

            Za Vijeće

            Predsjednik

         P. ŽIGA

      (1)  Suglasnost od 17. prosinca 2015. (još nije objavljena u Službenom listu).

      (2)  Odluka Vijeća br. 2012/279/EU od 14. svibnja 2012. o potpisivanju, u ime Unije, Okvirnog sporazuma o sveobuhvatnom partnerstvu i suradnji između Europske unije i njezinih država članica, s jedne strane, i Socijalističke Republike Vijetnama, s druge strane (SL L 137, 26.5.2012., str. 1.).

      (3)  Datum stupanja na snagu Sporazuma objavit će Glavno tajništvo Vijeća u Službenom listu Europske unije.


title: Odluka Vijeća od 5. listopada 2015. o imenovanju i zamjeni članova Upravnog odbora Europskog centra za razvoj strukovnog osposobljavanja

text:
               15.10.2015

               HR

               Službeni list Europske unije

               C 340/2

         ODLUKA VIJEĆA
   od 5. listopada 2015.
   o imenovanju i zamjeni članova Upravnog odbora Europskog centra za razvoj strukovnog osposobljavanja
   (2015/C 340/03)
   VIJEĆE EUROPSKE UNIJE,
   uzimajući u obzir Uredbu Vijeća (EEZ) br. 337/75 od 10. veljače 1975. o osnivanju Europskog centra za razvoj strukovnog osposobljavanja, a posebno njezin članak 4. (1),
   uzimajući u obzir imenovanje koje je predložila francuska vlada,
   budući da:

               1.

               Svojom Odlukom od 14. srpnja 2015. (2) Vijeće je imenovalo članove Upravnog odbora Europskog centra za razvoj strukovnog osposobljavanja na razdoblje od 18. rujna 2015. do 17. rujna 2018.

               2.

               Mjesto člana u upravnom odboru Centra u kategoriji predstavnika vladâ slobodno je za Francusku slijedom ostavke gđe Marianne DE BRUNHOFF.

               3.

               Članovi Upravnog odbora navedenog Centra trebali bi biti imenovani do kraja tekućeg mandata koji istječe 17. rujna 2018.,

         ODLUČILO JE:
   Jedini članak
   Sljedeća osoba imenuje se članom upravnog odbora Europskog centra za razvoj strukovnog osposobljavanja do kraja mandata koji traje do 17. rujna 2018.:

      PREDSTAVNICI VLADÂ:

               FRANCUSKA

               gđa Nadine NERGUISIAN

      Sastavljeno u Luxembourgu 5. listopada 2015.

            Za Vijeće

            Predsjednik

         N. SCHMIT

      (1)  SL L 39, 13.2.1975., str. 1.

      (2)  SL C 232, 16.7.2015., str. 2.


title: Odluka Vijeća (EU) 2017/560 od 21. ožujka 2017. o stajalištu koje treba zauzeti u ime Europske unije u okviru Zajedničkog odbora EU-Meksiko u pogledu izmjena Priloga III. Odluci br. 2/2000 Zajedničkog vijeća EZ-Meksiko od 23. ožujka 2000. o definiciji pojma „proizvodi s podrijetlom” i metodama administrativne suradnje (pravila o podrijetlu koja se odnose na pojedine kemijske proizvode)

text:
                  25.3.2017

                  HR

                  Službeni list Europske unije

                  L 80/20

            ODLUKA VIJEĆA (EU) 2017/560
      od 21. ožujka 2017.
      o stajalištu koje treba zauzeti u ime Europske unije u okviru Zajedničkog odbora EU-Meksiko u pogledu izmjena Priloga III. Odluci br. 2/2000 Zajedničkog vijeća EZ-Meksiko od 23. ožujka 2000. o definiciji pojma „proizvodi s podrijetlom” i metodama administrativne suradnje (pravila o podrijetlu koja se odnose na pojedine kemijske proizvode)
      VIJEĆE EUROPSKE UNIJE,
      uzimajući u obzir Ugovor o funkcioniranju Europske unije, a posebno njegov članak 207. u vezi s člankom 218. stavkom 9.,
      uzimajući u obzir prijedlog Europske komisije,
      budući da:

                  (1)

                  U Zajedničkoj izjavi V. (1) uz Odluku br. 2/2000 Zajedničkog vijeća EZ-Meksiko (2), osnovanog na temelju Sporazuma o ekonomskom partnerstvu, političkoj koordinaciji i suradnji između Europske zajednice i njezinih država članica, s jedne strane, i Sjedinjenih Meksičkih Država, s druge strane, potpisanog 8. prosinca 1997. u Bruxellesu (3) („Sporazum”), predviđeno je da Zajednički odbor EZ-Meksiko osnovan na temelju Sporazuma treba preispitati potrebu da se primjena pravila o podrijetlu utvrđenih u napomenama 2. i 3. Dodatka II.a Prilogu III. Odluci br. 2/2000 („napomene 2. i 3.”) produlji nakon 30. lipnja 2003. To se preispitivanje odnosi na pravila za pojedine proizvode iz Dodatka II. Prilogu III. Odluci br. 2/2000 za određene kemijske proizvode iz tarifnih brojeva 2914 i 2915 Harmoniziranog sustava.

                  (2)

                  Zajednički odbor EU-Meksiko donio je 17. rujna 2010. Odluku br. 1/2010 (4) o trećem produljenju primjene pravila o podrijetlu utvrđenih u napomenama 2. i 3. Odluka br. 1/2010 primjenjivala se do 30. lipnja 2014.

                  (3)

                  U skladu s načelima osuvremenjivanja Sporazuma radi osiguravanja kontinuiteta s budućim pravilima za pojedine proizvode, primjereno je privremeno produljiti primjenu pravila o podrijetlu utvrđenih u napomenama 2. i 3. s učinkom od 1. srpnja 2014. do 31. prosinca 2019.

                  (4)

                  Budući da je produljenje primjene pravila o podrijetlu utvrđenih u napomenama 2. i 3. prestalo važiti 30. lipnja 2014., primjereno je novo produljenje primjenjivati retroaktivno od 1. srpnja 2014. radi izbjegavanja narušavanja postojećih gospodarskih uvjeta.

                  (5)

                  Dodatak II. Prilogu III. Odluci br. 2/2000 trebalo bi stoga izmijeniti radi privremenog produljenja primjene pravila o podrijetlu utvrđenih u napomenama 2. i 3. s učinkom od 1. srpnja 2014. do 31. prosinca 2019.

                  (6)

                  Za potrebe te retroaktivne primjene rok za podnošenje dokaza o podrijetlu putem potvrde o prometu robe EUR.1 ili izjave na računu trebalo bi produljiti s dvije godine na tri godine za relevantne kemijske proizvode uvezene u Uniju u razdoblju od 1. srpnja 2014. do 30. lipnja 2015.

                  (7)

                  Dodatak V. Prilogu III. Odluci br. 2/2000 trebalo bi stoga zamijeniti.

                  (8)

                  Stajalište Unije u Zajedničkom odboru EU-Meksiko trebalo bi se stoga temeljiti na priloženom nacrtu odluke,

            DONIJELO JE OVU ODLUKU:
      Članak 1.
      1.   Stajalište koje treba zauzeti u ime Unije u okviru Zajedničkog odbora EU-Meksiko u pogledu izmjena Priloga III. Odluci br. 2/2000 Zajedničkog vijeća EZ-Meksiko temelji se na nacrtu odluke Zajedničkog odbora EU-Meksiko priloženom ovoj Odluci.
      2.   Predstavnici Unije u Zajedničkom odboru EU-Meksiko mogu dogovoriti manje izmjene nacrta odluke Zajedničkog odbora EU-Meksiko iz stavka 1. bez daljnje odluke Vijeća.
      Članak 2.
      Odluka Zajedničkog odbora EU-Meksiko o izmjeni Priloga III. Odluci br. 2/2000 Zajedničkog vijeća EZ-Meksiko objavljuje se u Službenom listu Europske unije.

         Sastavljeno u Bruxellesu 21. ožujka 2017.

               Za Vijeće

               Predsjednik

            E. SCICLUNA

         (1)  SL L 245, 29.9.2000., str. 1167.

         (2)  Odluka br. 2/2000 Zajedničkog vijeća EZ-Meksiko od 23. ožujka 2000. (SL L 157, 30.6.2000., str. 10.).

         (3)  SL L 276, 28.10.2000., str. 45.

         (4)  Odluka br. 1/2010 Zajedničkog odbora EU-Meksiko od 17. rujna 2010. o Prilogu III. Odluci br. 2/2000 Zajedničkog vijeća EU-Meksiko u pogledu definicije pojma „proizvodi s podrijetlom” i metodama administrativne suradnje (SL L 277, 21.10.2010., str. 30.).

         NACRT
         ODLUKA br. 1/2017 ZAJEDNIČKOG ODBORA EU-MEKSIKO
         od …
         o izmjeni Priloga III. Odluci br. 2/2000 Zajedničkog vijeća EZ-Meksiko od 23. ožujka 2000. u pogledu definicije pojma „proizvodi s podrijetlom” i metoda administrativne suradnje (pravila o podrijetlu koja se odnose na pojedine kemijske proizvode)
         ZAJEDNIČKI ODBOR,
         uzimajući u obzir Odluku br. 2/2000 Zajedničkog vijeća EZ-Meksiko od 23. ožujka 2000. (1) i njezin Prilog III., a posebno članak 38. Priloga III.,
         budući da:

                     (1)

                     U Prilogu III. Odluci br. 2/2000 („Prilog III.”) utvrđena su pravila o podrijetlu za proizvode podrijetlom iz državnih područja stranaka Sporazuma o ekonomskom partnerstvu, političkoj koordinaciji i suradnji između Europske zajednice i njezinih država članica, s jedne strane, i Sjedinjenih Meksičkih Država, s druge strane, potpisanog 8. prosinca 1997. u Bruxellesu (2) („Sporazum”).

                     (2)

                     Pravila o podrijetlu za pojedine proizvode iz Dodatka II. Prilogu III. za proizvode iz tarifnih brojeva 2914 i 2915 Harmoniziranog sustava trebalo bi izmijeniti kako bi se omogućila privremena primjena pravila o podrijetlu za pojedine proizvode utvrđenih u napomenama 2. i 3. Dodatka II.a Prilogu III. od 1. srpnja 2014. do 31. prosinca 2019. te bi ih trebalo ažurirati radi omogućivanja suvremenijeg pravila o podrijetlu za pojedine proizvode u skladu s nedavnim trgovinskim sporazumima. Primjereno je novo produljenje primjenjivati retroaktivno od 1. srpnja 2014. radi izbjegavanja narušavanja postojećih gospodarskih uvjeta.

                     (3)

                     U Dodatku V. Prilogu III. utvrđen je rok do kojeg svaka stranka mora prihvatiti retroaktivno izdane potvrde o prometu robe EUR.1, kako je navedeno u članku 17. stavku 3. tog priloga, ili do kojeg izvoznik mora carinskom tijelu stranke uvoznice podnijeti izjavu na računu nakon izvoza proizvoda, kako je predviđeno u članku 20. stavku 6. Priloga III.

                     (4)

                     Za proizvode iz tarifnih brojeva 2914 i 2915 Harmoniziranog sustava uvezene u EU u razdoblju od 1. srpnja 2014. do 30. lipnja 2015. rok za podnošenje trebalo bi produljiti na tri godine kako bi se u obzir uzele retroaktivne izmjene pravila o podrijetlu za pojedine proizvode, a koje se odnose na te proizvode.

                     (5)

                     Naslov Dodatka V. Prilogu III. trebalo bi izmijeniti radi usklađivanja s promijenjenim rokom za prihvat potvrda o prometu robe EUR.1 te radi usklađivanja s člankom 17. stavkom 3. i člankom 20. stavkom 6. Priloga III.

                     (6)

                     Prilog III. trebalo bi stoga na odgovarajući način izmijeniti,

               DONIO JE OVU ODLUKU:
         Članak 1.
         1.   Dodatak II. Prilogu III. Odluci br. 2/2000 mijenja se kako je navedeno u Prilogu I. ovoj Odluci.
         2.   Dodatak V. Prilogu III. Odluci br. 2/2000 zamjenjuje se kako je navedeno u Prilogu II. ovoj Odluci.
         Članak 2.
         Ova Odluka stupa na snagu 45 dana od dana donošenja.
         Primjenjuje se s učinkom od 1. srpnja 2014.

            Sastavljeno u …

                  Za Zajednički odbor

            (1)  SL L 157, 30.6.2000., str. 10.

            (2)  SL L 276, 28.10.2000., str. 45.

         PRILOG I.
         Dodatak II. Prilogu III. Odluci br. 2/2000 mijenja se kako slijedi:

                     1.

                     umeće se sljedeći unos:

                                 „Tarifni broj HS

                                 Opis proizvoda

                                 Prerada ili obrada, obavljena na materijalima bez podrijetla, kojom se stječe status proizvoda s podrijetlom

                                 (1)

                                 (2)

                                 (3) ili (4)

                                 ex 2914  (*1)

                                             —

                                             Diaceton-alkohol

                                             —

                                             Metil-izobutil-keton

                                             —

                                             Mezitil-oksid

                                 Proizvodnja od acetona

                                 Proizvodnja u kojoj nastaje kemijska reakcija (*2)

                     2.

                     unos za tarifni broj HS 2915 zamjenjuje se sljedećim:

                                 „Tarifni broj HS

                                 Opis proizvoda

                                 Prerada ili obrada, obavljena na materijalima bez podrijetla, kojom se stječe status proizvoda s podrijetlom

                                 (1)

                                 (2)

                                 (3) ili (4)

                                 2915  (*3)

                                 Zasićene acikličke monokarbonske kiseline i njihovi anhidridi, halidi, peroksidi i peroksikiseline; njihovi halogenirani, sulfonirani, nitrirani ili nitrozirani derivati, osim za:

                                 Proizvodnja od materijala iz bilo kojeg tarifnog broja. Međutim, vrijednost svih upotrijebljenih materijala iz tarifnih brojeva 2915  i 2916  ne smije prelaziti 20 % cijene proizvoda franko tvornica

                                 Proizvodnja pri kojoj vrijednost svih upotrijebljenih materijala ne prelazi 40 % cijene proizvoda franko tvornica

                                             —

                                             Anhidrid octene kiseline, etil-acetat i n-butil-acetat, vinil acetat, izopropil i metilamil acetat, monoklorooctene, diklorooctene ili triklorooctene kiseline, njihove soli i esteri

                                 Proizvodnja od materijala iz bilo kojeg tarifnog broja. Međutim, vrijednost svih upotrijebljenih materijala iz tarifnog broja 2916  ne smije prelaziti 20 % cijene proizvoda franko tvornica

                                 Proizvodnja u kojoj nastaje kemijska reakcija (*4)

            (*1)  Primjenjivo od 1. srpnja 2014. do 31. prosinca 2019.

            (*2)  ‚Kemijska reakcija’ je proces (uključujući biokemijski proces) pri kojem prekidanjem međumolekularnih veza i stvaranjem novih međumolekularnih veza, ili promjenom prostornog rasporeda atoma u molekuli nastaje molekula s novom strukturom.
         Sljedeći se postupci ne bi trebali uzimati u obzir za potrebe podrijetla:

                     (a)

                     otapanje u vodi ili drugim otapalima;

                     (b)

                     uklanjanje otapala uključujući vode kao otapala; ili

                     (c)

                     dodavanje ili uklanjanje kristalizacijske vode.”;

            (*3)  Primjenjivo od 1. srpnja 2014. do 31. prosinca 2019.

            (*4)  ‚Kemijska reakcija’ je proces (uključujući biokemijski proces) pri kojem prekidanjem međumolekularnih veza i stvaranjem novih međumolekularnih veza, ili promjenom prostornog rasporeda atoma u molekuli nastaje molekula s novom strukturom.
         Sljedeći se postupci ne bi trebali uzimati u obzir za potrebe podrijetla:

                     (a)

                     otapanje u vodi ili drugim otapalima;

                     (b)

                     uklanjanje otapala uključujući vode kao otapala; ili

                     (c)

                     dodavanje ili uklanjanje kristalizacijske vode.”.

         PRILOG II.
         Dodatak V. Prilogu III. Odluci 2/2000 zamjenjuje se sljedećim:
         „
               Dodatak V.
               ROK DO KOJEG CARINSKA TIJELA PRIHVAĆAJU RETROAKTIVNO IZDANU POTVRDU O PROMETU ROBE EUR.1, U SKLADU S ČLANKOM 17. STAVKOM 3. PRILOGA III. I ROK ZA PODNOŠENJE IZJAVE NA RAČUNU U SKLADU S ČLANKOM 20. STAVKOM 6. TOG PRILOGA

                           1.

                           Za uvoz u Europsku uniju: rok je dvije godine od uvoza proizvoda na koje se odnosi potvrda o prometu robe EUR.1. Za proizvode iz tarifnih brojeva 2914 i 2915 Harmoniziranog sustava kako je navedeno u Prilogu II., a koji su uvezeni u Europsku uniju u razdoblju od 1. srpnja 2014. do 30. lipnja 2015., rok je tri godine od uvoza proizvoda na koje se odnosi potvrda o prometu robe EUR.1.

                           2.

                           Za uvoz u Meksiko: rok je jedna godina od uvoza proizvoda na koje se odnosi potvrda o prometu robe EUR.1.

                     ”.


title: Odluka (EU) 2017/1740 Europskog parlamenta od 27. travnja 2017. o zaključenju poslovnih knjiga Zajedničkog poduzeća za gorivne članke i vodik 2 za financijsku godinu 2015.

text:
               29.9.2017

               HR

               Službeni list Europske unije

               L 252/355

         ODLUKA (EU) 2017/1740 EUROPSKOG PARLAMENTA
   od 27. travnja 2017.
   o zaključenju poslovnih knjiga Zajedničkog poduzeća za gorivne članke i vodik 2 za financijsku godinu 2015.
   EUROPSKI PARLAMENT,

               —

               uzimajući u obzir završne godišnje financijske izvještaje Zajedničkog poduzeća za gorivne članke i vodik 2 za financijsku godinu 2015.,

               —

               uzimajući u obzir izvješće Revizorskog suda o godišnjoj računovodstvenoj dokumentaciji Zajedničkog poduzeća za gorivne članke i vodik 2 za financijsku godinu 2015., s odgovorima Zajedničkog poduzeća (1),

               —

               uzimajući u obzir izjavu o jamstvu (2) u pogledu pouzdanosti računovodstvene dokumentacije te zakonitosti i pravilnosti povezanih transakcija, koju je podnio Revizorski sud za financijsku godinu 2015., u skladu s člankom 287. Ugovora o funkcioniranju Europske unije,

               —

               uzimajući u obzir preporuku Vijeća od 21. veljače 2017. o razrješnici koju Zajedničko poduzeće treba dobiti za izvršenje proračuna za financijsku godinu 2015. (05875/2017 – C8-0090/2017),

               —

               uzimajući u obzir članak 319. Ugovora o funkcioniranju Europske unije,

               —

               uzimajući u obzir Uredbu (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i o stavljanju izvan snage Uredbe Vijeća (EZ, Euratom) br. 1605/2002 (3), a posebno njezin članak 209.,

               —

               uzimajući u obzir Uredbu Vijeća (EU) br. 559/2014 od 6. svibnja 2014. o osnivanju Zajedničkog poduzeća za gorivne članke i vodik 2 (4), a posebno njezin članak 12.,

               —

               uzimajući u obzir Delegiranu uredbu Komisije (EU) br. 110/2014 od 30. rujna 2013. o oglednoj financijskoj uredbi za tijela javno-privatnog partnerstva iz članka 209. Uredbe (EU, Euratom) br. 966/2012 Europskog parlamenta i Vijeća (5),

               —

               uzimajući u obzir članak 94. Poslovnika i Prilog IV. Poslovniku,

               —

               uzimajući u obzir izvješće Odbora za proračunski nadzor (A8-0109/2017),

               1.

               odobrava zaključenje poslovnih knjiga Zajedničkog poduzeća za gorivne članke i vodik 2 za financijsku godinu 2015.;

               2.

               nalaže svojem predsjedniku da ovu Odluku proslijedi izvršnom direktoru Zajedničkog poduzeća za gorivne članke i vodik 2, Vijeću, Komisiji i Revizorskom sudu te da je da na objavu u Službenom listu Europske unije (serija L).

            Predsjednik

         Antonio TAJANI

            Glavni tajnik

         Klaus WELLE

      (1)  SL C 473, 16.12.2016., str. 47.

      (2)  SL C 473, 16.12.2016., str. 49.

      (3)  SL L 298, 26.10.2012., str. 1.

      (4)  SL L 169, 7.6.2014., str. 108.

      (5)  SL L 38, 7.2.2014., str. 2.


title: 2013/356/ZVSP: Odluka Političkog i sigurnosnog odbora Atalanta/2/2013 od 2. srpnja 2013. o imenovanju zapovjednika snaga EU-a za vojnu operaciju Europske unije radi doprinošenja odvraćanju, sprečavanju i suzbijanju djela piratstva i oružane pljačke uz obalu Somalije (Atalanta)

text:
               6.7.2013

               HR

               Službeni list Europske unije

               L 187/8

         ODLUKA POLITIČKOG I SIGURNOSNOG ODBORA ATALANTA/2/2013
   od 2. srpnja 2013.
   o imenovanju zapovjednika snaga EU-a za vojnu operaciju Europske unije radi doprinošenja odvraćanju, sprečavanju i suzbijanju djela piratstva i oružane pljačke uz obalu Somalije (Atalanta)
   (2013/356/ZVSP)
   POLITIČKI I SIGURNOSNI ODBOR,
   uzimajući u obzir Ugovor o Europskoj uniji, a posebno njegov članak 38.,
   uzimajući u obzir Zajedničku akciju Vijeća 2008/851/ZVSP od 10. studenoga 2008. o vojnoj operaciji Europske unije radi doprinošenja odvraćanju, sprečavanju i suzbijanju djela piratstva i oružane pljačke uz obalu Somalije (1), a posebno njezin članak 6.,
   budući da:

               (1)

               Vijeće je na temelju članka 6. stavka 1. Zajedničke akcije 2008/851/ZVSP ovlastilo Politički i sigurnosni odbor („PSO”) za donošenje odluka o imenovanju zapovjednika snaga EU-a za vojnu operaciju Europske unije radi doprinošenja odvraćanju, sprečavanju i suzbijanju djela piratstva i oružane pljačke uz obalu Somalije („zapovjednik snaga EU-a”).

               (2)

               22. ožujka 2013. PSO je donio Odluku Atalanta/1/2013 (2) o imenovanju komodora Jorgea NOVOA PALME zapovjednikom snaga EU-a.

               (3)

               Zapovjednik operacija EU-a preporučio je imenovanje komodora Petera LENSELINKA novim zapovjednikom snaga EU-a umjesto komodora Jorgea NOVOA PALME.

               (4)

               Vojni odbor EU-a podupire tu preporuku.

               (5)

               U skladu s člankom 5. Protokola br. 22 o stajalištu Danske koji je priložen Ugovoru o Europskoj uniji i Ugovoru o funkcioniranju Europske unije, Danska ne sudjeluje u pripremi i provedbi odluka i djelovanja Unije koji imaju implikacije u području obrane,

         DONIO JE OVU ODLUKU:
   Članak 1.
   Komodor Peter LENSELINK imenuje se zapovjednikom snaga EU-a za vojnu operaciju Europske unije radi doprinošenja odvraćanju, sprečavanju i suzbijanju djela piratstva i oružane pljačke uz obalu Somalije od 6. kolovoza 2013.
   Članak 2.
   Odluka Atalanta/1/2013 stavlja se izvan snage.
   Članak 3.
   Ova Odluka stupa na snagu 6. kolovoza 2013.

      Sastavljeno u Bruxellesu 2. srpnja 2013.

            Za Politički i sigurnosni odbor

            Predsjednik

         W. STEVENS

      (1)  SL L 301, 12.11.2008., str. 33.

      (2)  Odluka Političkog i sigurnosnog odbora Atalanta/1/2013 od 22. ožujka 2013. o imenovanju zapovjednika snaga EU-a za vojnu operaciju Europske unije radi doprinošenja odvraćanju, sprečavanju i suzbijanju djela piratstva i oružane pljačke uz obalu Somalije (Atalanta) (SL L 87, 27.3.2013., str. 12.).


title: 97/787/EZ: Odluka Vijeća od 17. studenoga 1997. o pružanju iznimne financijske pomoći Armeniji i Gruziji

text:
               11/Sv. 113

               HR

               Službeni list Europske unije

               170

         31997D0787

               L 322/37

               SLUŽBENI LIST EUROPSKE UNIJE

         ODLUKA VIJEĆA
   od 17. studenoga 1997.
   o pružanju iznimne financijske pomoći Armeniji i Gruziji
   (97/787/EZ)
   VJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 235.,
   uzimajući u obzir prijedlog Komisije (1),
   uzimajući u obzir mišljenje Europskog parlamenta (2),
   budući da se Komisija savjetovala s Monetarnim odborom prije podnošenja svog prijedloga,
   budući da Armenija i Gruzija poduzimaju temeljne političke i gospodarske reforme i ulažu značajne napore u provedbi modela tržišnog gospodarstva;
   budući da će se između Zajednice, Armenije i Gruzije razviti trgovačke i gospodarske veze u okviru Sporazuma o partnerstvu i suradnji potpisanih 22. travnja 1996.;
   budući da su se Armenija i Gruzija 1994. usuglasile s Međunarodnim monetarnim fondom (MMF) o prvom nizu mjera za stabilizaciju i reformu politike uz potporu Instrumenta za sistemsku transformaciju MMF-a; budući da je Odbor MMF-a u lipnju 1995. godine odobrio stand-by aranžmane kao potporu daljnjim ambicioznim reformama za stabilizaciju i strukturnu prilagodbu u razdoblju od srpnja 1995. do lipnja 1996.;
   budući da je Odbor MMF-a u veljači 1996. odobrio trogodišnji prošireni instrument za strukturnu prilagodbu (ESAF) pod povlaštenim uvjetima za Armeniju i Gruziju kao zamjenu za dosadašnje stand-by aranžmane;
   budući da su se armenska i gruzijska nadležna tijela formalno obvezala u potpunosti otplatiti svoje nepodmirene financijske obveze prema Zajednici;
   budući da su ta tijela zatražila iznimnu financijsku potporu od Zajednice;
   budući da su Armenija i Gruzija zemlje s niskim dohotkom i suočene s posebno kritičnim gospodarskim i socijalnim okolnostima i budući da su te zemlje prihvatljive za posebno povlaštene kredite Svjetske banke i MMF-a;
   budući da je povlaštena financijska pomoć od Zajednice u obliku dugoročnih zajmova i izravnih bespovratnih sredstava odgovarajuća mjera za pomoć zemljama korisnicama u ovom kritičnom trenutku;
   budući da je ta pomoć, tj. njene komponente zajma i bespovratne pomoći, stroga iznimka i stoga nikako ne predstavlja presedan za budućnost;
   budući da uključivanje komponente bespovratne pomoći u tu pomoć ne dovodi u pitanje ovlasti proračunskog tijela;
   budući da tom pomoći treba upravljati Komisija;
   budući da Ugovorom za donošenje ove Odluke nisu predviđene druge ovlasti osim onih iz članka 235.,
   ODLUČILO JE:
   Članak 1.
   1.   Zajednica Armeniji i Gruziji stavlja na raspolaganje iznimnu financijsku pomoć u obliku dugoročnih zajmova i izravnih bespovratnih sredstava.
   2.   Ukupan iznos komponente zajma je do najviše 170 milijuna ECU s najdužim dospijećem od 15 godina i odgodom plaćanja od 10 godina. S tim ciljem, Komisija je ovlaštena u ime Europske Zajednice posuditi potrebna sredstva koja će se dati na raspolaganje zemljama korisnicama u obliku zajma.
   3.   Komponenta bespovratnih sredstava je u iznosu od 19 milijuna ECU za 1997. godinu i 17 milijuna ECU godišnje u razdoblju od 1998. – 2002. Godišnje isplate bit će dostupne ako se neto dužnički položaj zemalja korisnica prema Zajednici smanji barem za sličan iznos.
   4.   Financijska pomoć predviđena u stavcima 2. i 3. isplaćuje se zemljama korisnicama pod uvjetom da:

               (a)

               su te zemlje u potpunosti podmirile sve svoje postojeće obveze prema Zajednici;

               (b)

               te zemlje u zadovoljavajućoj mjeri provode sveobuhvatne programe prilagodbe i reformi u kontekstu programa MMF-a.

         5.   Financijskom pomoći Zajednice upravlja Komisija savjetujući se s Monetarnim odborom, uzimajući u obzir postojeće i buduće sporazume koji će se postizati između MMF-a i zemalja korisnica.
   Članak 2.
   1.   Podložno odredbama ove Odluke, Komisija ima ovlasti usuglasiti s nadležnim tijelima zemalja korisnica o posebnim iznosima i zahtjevima te uvjetima vezanim uz ovu pomoć.
   2.   Komisija provjerava, savjetujući se s Monetarnim odborom, poštuju li politike zemalja primateljica ciljeve i uvjete financijske pomoći iz ove Odluke.
   Članak 3.
   1.   Ukupan iznos zajma Komisija stavlja na raspolaganje 1997. zajedno s prvim obrokom bespovratnih sredstava, podložno poštovanju uvjeta iz članka 1. stavka 4. Nakon toga, ostatak komponente bespovratnih sredstava Komisija isplaćuje u godišnjim obrocima uz poštovanje uvjeta iz članka 1. stavka 4. točke (b).
   2.   Sredstva se isplaćuju središnjim bankama zemalja primateljica.
   Članak 4.
   1.   Aktivnosti zaduživanja i kreditiranja iz članka 1. obavljaju se koristeći isti datum valute. Te aktivnosti ne uključuju Zajednicu kod promjene dospijeća, tečajnog ili kamatnog rizika ili bilo kojeg drugog trgovačkog rizika.
   2.   Komisija osigurava da klauzula o prijevremenoj otplati bude uključena u uvjete zajma.
   3.   Na zahtjev zemalja korisnica i kada uvjeti dopuštaju poboljšanje kamata na zajmove, Komisija može refinancirati cijele pozajmice, ili dio početnih pozajmica, ili restrukturirati odgovarajuće financijske uvjete. Aktivnosti refinanciranja ili restrukturiranja obavljaju se u skladu s uvjetima iz stavka 1. Te aktivnosti ne vode do produženja prosječnog dospijeća dotične pozajmice niti do povećanja iznosa nepodmirenog dugovanja na dan refinanciranja ili restrukturiranja izraženog u okviru tekućeg deviznog tečaja.
   4.   Sve povezane troškove Zajednice tijekom zaključivanja ili provedbe aktivnosti u skladu s ovom Odlukom snose zemlje korisnice.
   5.   Monetarni odbor treba obavještavati o informacijama iz stavaka 2. i 3. najmanje jednom godišnje.
   Članak 5.
   1.   Komisija najmanje jednom godišnje upućuje Europskom parlamentu i Vijeću izvješće o primjeni ove Odluke.
   2.   Prije 31. prosinca 2002. Vijeće razmatra primjenu ove Odluke do tog dana na temelju sveobuhvatnog izvješća Komisije.

      Sastavljeno u Bruxellesu 17. studenoga 1997.

            Za Vijeće

            Predsjednik

         J.-C. JUNCKER

      (1)  SL C 95, 24.3.1997., str. 64.

      (2)  SL C 304, 6.10.1997., str. 39.


title: 2014/812/EU: Odluka Europskog parlamenta i Vijeća od 22. listopada 2014. o prijedlogu odluke Europskog parlamenta i Vijeća o mobilizaciji Europskog fonda za prilagodbu globalizaciji u skladu s točkom 13. Međuinstitucionalnog sporazuma od 2. prosinca 2013. između Europskog parlamenta, Vijeća i Komisije o proračunskoj disciplini, o suradnji u vezi s proračunskim pitanjima i o dobrom financijskom upravljanju (zahtjev EGF/2013/010 ES/Castilla y Léon, koji je podnijela Španjolska)

text:
               20.11.2014

               HR

               Službeni list Europske unije

               L 333/11

         ODLUKA EUROPSKOG PARLAMENTA I VIJEĆA
   od 22. listopada 2014.
   o prijedlogu odluke Europskog parlamenta i Vijeća o mobilizaciji Europskog fonda za prilagodbu globalizaciji u skladu s točkom 13. Međuinstitucionalnog sporazuma od 2. prosinca 2013. između Europskog parlamenta, Vijeća i Komisije o proračunskoj disciplini, o suradnji u vezi s proračunskim pitanjima i o dobrom financijskom upravljanju (zahtjev EGF/2013/010 ES/Castilla y Léon, koji je podnijela Španjolska)

      (2014/812/EU)

   EUROPSKI PARLAMENT I VIJEĆE EUROPSKE UNIJE,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1927/2006 Europskog parlamenta i Vijeća od 20. prosinca 2006. o osnivanju Europskog fonda za prilagodbe globalizaciji (1), a posebno njezin članak 12. stavak 3.,
   uzimajući u obzir Uredbu (EU) br. 1309/2013 Europskog parlamenta i Vijeća od 17. prosinca 2013. o Europskom fondu za prilagodbu globalizaciji (2014.–2020.) i stavljanju izvan snage Uredbe (EZ) br. 1927/2006 (2), a posebno njezin članak 23. drugi podstavak,
   uzimajući u obzir Uredbu Vijeća (EU, Euratom) br. 1311/2013 od 2. prosinca 2013. kojom se uspostavlja višegodišnji financijski okvir za razdoblje 2014.–2020. (3), a posebno njezin članak 12.,
   uzimajući u obzir Međuinstitucionalni sporazum od 2. prosinca 2013. između Europskog parlamenta, Vijeća i Komisije o proračunskoj disciplini, o suradnji u vezi s proračunskim pitanjima i o dobrom financijskom upravljanju (4), a posebno njegovu točku 13.,
   uzimajući u obzir prijedlog Europske komisije,
   budući da:

               (1)

               Europski fond za prilagodbu globalizaciji (EGF) osnovan je radi davanja dodatne potpore radnicima otpuštenima uslijed velikih strukturnih promjena u tokovima svjetske trgovine uzrokovanih globalizacijom te kako bi im se pružila pomoć pri njihovu ponovnom uključivanju na tržište rada.

               (2)

               EGF neće premašiti najveći godišnji iznos od 150 milijuna EUR (cijene iz 2011.), kako je utvrđeno člankom 12. Uredbe (EU, Euratom) br. 1311/2013.

               (3)

               Španjolska je 5. prosinca 2013. podnijela zahtjev za mobilizaciju EGF-a zbog otpuštanja radnika u trima poduzećima koja se bave djelatnostima iz odjeljka 16. klasifikacije djelatnosti NACE Rev. 2 (Prerada drva i proizvoda od drva i pluta, osim namještaja; proizvodnja proizvoda od slame i pletarskih materijala) u regiji razine NUTS II Castilla y León (ES 41) te ga je do 25. ožujka 2014. dopunjavala dodatnim informacijama. Taj zahtjev u skladu je s uvjetima za određivanje financijskih doprinosa iz članka 10. Uredbe (EZ) br. 1927/2006. Komisija stoga predlaže mobilizaciju iznosa od 700 000 EUR.

               (4)

               EGF bi stoga trebalo mobilizirati radi pružanja financijskog doprinosa u vezi sa zahtjevom koji je podnijela Španjolska,

         DONIJELI SU OVU ODLUKU:
   Članak 1.
   U okviru općeg proračuna Europske unije za financijsku godinu 2014. mobilizira se Europski fond za prilagodbu globalizaciji kako bi se osigurao iznos od 700 000 EUR u odobrenim sredstvima za preuzimanje obveza i odobrenim sredstvima za plaćanje.
   Članak 2.
   Ova se Odluka objavljuje u Službenom listu Europske unije.

      Sastavljeno u Strasbourgu, 22. listopada 2014.

            Za Europski parlament

            Predsjednik

         M. SCHULZ

            Za Vijeće

            Predsjednik

         B. DELLA VEDOVA

      (1)  SL L 406, 30.12.2006., str. 1.

      (2)  SL L 347, 20.12.2013., str. 855.

      (3)  SL L 347, 20.12.2013., str. 884.

      (4)  SL C 373, 20.12.2013., str. 1.


title: 2011/118/EU: Odluka Vijeća od 18. siječnja 2011. o sklapanju Sporazuma između Europske unije i Gruzije o ponovnom prihvatu osoba bez dozvole boravka

text:
               11/Sv. 119

               HR

               Službeni list Europske unije

               169

         32011D0118

               L 052/45

               SLUŽBENI LIST EUROPSKE UNIJE

         ODLUKA VIJEĆA
   od 18. siječnja 2011.
   o sklapanju Sporazuma između Europske unije i Gruzije o ponovnom prihvatu osoba bez dozvole boravka
   (2011/118/EU)
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 79. stavak 3., u vezi s člankom 218. stavkom 6. točkom (a) podtočkom v.,
   uzimajući u obzir prijedlog Komisije,
   uzimajući u obzir suglasnost Europskog parlamenta,
   budući da:

               (1)

               U skladu s Odlukom Vijeća 2010/687/EU (1), Sporazum između Europske unije i Gruzije o ponovnom prihvatu osoba bez dozvole boravka (dalje u tekstu „Sporazum”) potpisan je, u ime Europske unije, 17. lipnja 2010., podložno njegovom kasnijem sklapanju.

               (2)

               Sporazum bi trebalo odobriti.

               (3)

               Sporazumom se osniva Zajednički odbor za ponovni prihvat, koji može donijeti svoj poslovnik. Primjereno je osigurati pojednostavnjeni postupak za utvrđivanje stajališta Unije u tom slučaju.

               (4)

               U skladu s člankom 3. Protokola (br. 21) o stajalištu Ujedinjene Kraljevine i Irske u pogledu područja slobode, sigurnosti i pravde, koji je priložen Ugovoru o Europskoj uniji i Ugovoru o funkcioniranju Europske unije, Ujedinjena Kraljevina je obavijestila o svojoj želji da sudjeluje u donošenju i primjeni ove Odluke.

               (5)

               U skladu s člancima 1. i 2. Protokola (br. 21) o stajalištu Ujedinjene Kraljevine i Irske u pogledu područja slobode, sigurnosti i pravde, koji je priložen Ugovoru o Europskoj uniji i Ugovoru o funkcioniranju Europske unije, i ne dovodeći u pitanje članak 4. tog Protokola, Irska ne sudjeluje u donošenju ove Odluke, ona je ne obvezuje niti se na nju primjenjuje.

               (6)

               U skladu s člancima 1. i 2. Protokola (br. 22) o stajalištu Danske, koji je priložen Ugovoru o Europskoj uniji i Ugovoru o funkcioniranju Europske unije, Danska ne sudjeluje u donošenju ove Odluke, ona je ne obvezuje niti se na nju primjenjuje,

         DONIJELO JE OVU ODLUKU:
   Članak 1.
   Sporazum između Europske unije i Gruzije o ponovnom prihvatu osoba bez dozvole boravka (dalje u tekstu „Sporazum”) odobrava se u ime Unije.
   Tekst Sporazuma priložen je ovoj Odluci.
   Članak 2.
   Predsjednik Vijeća imenuje osobu ovlaštenu za obavješćivanje, u ime Unije, predviđeno člankom 23. stavkom 2. Sporazuma, čime se izjavljuje suglasnost Unije da je Sporazum obvezuje (2).
   Članak 3.
   Komisija, kojoj pomažu stručnjaci iz država članica, predstavlja Uniju u Zajedničkom odboru za ponovni prihvat koji je osnovan člankom 18. Sporazuma.
   Članak 4.
   Stajalište Unije unutar Zajedničkog odbora za ponovni prihvat u pogledu donošenja njegovog poslovnika u skladu s člankom 18. stavkom 5. Sporazuma utvrđuje Komisija nakon savjetovanja s posebnim odborom koji imenuje Vijeće.
   Članak 5.
   Ova Odluka stupa na snagu na dan donošenja.

      Sastavljeno u Bruxellesu 18. siječnja 2011.

            Za Vijeće

            Predsjednik

         MATOLCSY Gy.

      (1)  SL L 294, 12.11.2010., str. 9.

      (2)  Datum stupanja na snagu Sporazuma objavit će Glavno tajništvo Vijeća u Službenom listu Europske unije.


title: Odluka (EU) 2017/1680 Europskog parlamenta od 27. travnja 2017. o zaključenju poslovnih knjiga Europskog instituta za inovacije i tehnologiju za financijsku godinu 2015.

text:
               29.9.2017

               HR

               Službeni list Europske unije

               L 252/249

         ODLUKA (EU) 2017/1680 EUROPSKOG PARLAMENTA
   od 27. travnja 2017.
   o zaključenju poslovnih knjiga Europskog instituta za inovacije i tehnologiju za financijsku godinu 2015.
   EUROPSKI PARLAMENT,

               —

               uzimajući u obzir završne godišnje financijske izvještaje Europskog instituta za inovacije i tehnologiju za financijsku godinu 2015.,

               —

               uzimajući u obzir izvješće Revizorskog suda o godišnjoj računovodstvenoj dokumentaciji Europskog instituta za inovacije i tehnologiju za financijsku godinu 2015., s odgovorima Instituta (1),

               —

               uzimajući u obzir izjavu o jamstvu (2) u pogledu pouzdanosti računovodstvene dokumentacije te zakonitosti i pravilnosti povezanih transakcija, koju je podnio Revizorski sud za financijsku godinu 2015., u skladu s člankom 287. Ugovora o funkcioniranju Europske unije,

               —

               uzimajući u obzir preporuku Vijeća od 21. veljače 2017. o razrješnici koju Institut treba dobiti za izvršenje proračuna za financijsku godinu 2015. (05873/2017 – C8-0077/2017),

               —

               uzimajući u obzir članak 319. Ugovora o funkcioniranju Europske unije,

               —

               uzimajući u obzir Uredbu (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i o stavljanju izvan snage Uredbe Vijeća (EZ, Euratom) br. 1605/2002 (3), a posebno njezin članak 208.,

               —

               uzimajući u obzir Uredbu (EZ) br. 294/2008 Europskog parlamenta i Vijeća od 11. ožujka 2008. o osnivanju Europskog instituta za inovacije i tehnologiju (4), a posebno njezin članak 21.,

               —

               uzimajući u obzir Delegiranu uredbu Komisije (EU) br. 1271/2013 od 30. rujna 2013. o Okvirnoj financijskoj uredbi za tijela iz članka 208. Uredbe (EU, Euratom) br. 966/2012 Europskog parlamenta i Vijeća (5), a posebno njezin članak 108.,

               —

               uzimajući u obzir članak 94. Poslovnika i Prilog IV. Poslovniku,

               —

               uzimajući u obzir izvješće Odbora za proračunski nadzor (A8-0127/2017),

               1.

               odobrava zaključenje poslovnih knjiga Europskog instituta za inovacije i tehnologiju za financijsku godinu 2015.;

               2.

               nalaže svojem predsjedniku da ovu Odluku proslijedi direktoru Europskog instituta za inovacije i tehnologiju, Vijeću, Komisiji i Revizorskom sudu te da je da na objavu u Službenom listu Europske unije (serija L).

            Predsjednik

         Antonio TAJANI

            Glavni tajnik

         Klaus WELLE

      (1)  SL C 449, 1.12.2016., str. 112.

      (2)  Vidjeti bilješku 1.

      (3)  SL L 298, 26.10.2012., str. 1.

      (4)  SL L 97, 9.4.2008., str. 1.

      (5)  SL L 328, 7.12.2013., str. 42.


title: 2013/628/EU: Odluka Vijeća od 22. listopada 2013. o sklapanju Sporazuma između Europske unije i Republike Armenije o pojednostavnjenju izdavanja viza

text:
               31.10.2013

               HR

               Službeni list Europske unije

               L 289/1

         ODLUKA VIJEĆA
   od 22. listopada 2013.
   o sklapanju Sporazuma između Europske unije i Republike Armenije o pojednostavnjenju izdavanja viza
   (2013/628/EU)
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 77. stavak 2. točku (a) u vezi s člankom 218. stavkom 6. drugim podstavkom točkom (a),
   uzimajući u obzir prijedlog Europske komisije,
   uzimajući u obzir suglasnost Europskog parlamenta,
   budući da:

               (1)

               U skladu s Odlukom Vijeća 2013/2/EU (1), Sporazum između Europske unije i Republike Armenije o pojednostavnjenju izdavanja viza („Sporazum”) potpisan je 17. prosinca 2012., podložno njegovu kasnijem sklapanju.

               (2)

               Sporazum bi trebalo odobriti.

               (3)

               Ova Odluka predstavlja razvoj odredaba schengenske pravne stečevine u kojima Ujedinjena Kraljevina ne sudjeluje, u skladu s Odlukom Vijeća 2000/365/EZ od 29. svibnja 2000. o zahtjevu Ujedinjene Kraljevine Velike Britanije i Sjeverne Irske za sudjelovanje u pojedinim odredbama schengenske pravne stečevine (2); Ujedinjena Kraljevina stoga ne sudjeluje u njezinu donošenju te je ona ne obvezuje niti se na nju primjenjuje.

               (4)

               Ova Odluka predstavlja razvoj odredaba schengenske pravne stečevine u kojima Irska ne sudjeluje, u skladu s Odlukom Vijeća 2002/192/EZ od 28. veljače 2002. o zahtjevu Irske za sudjelovanje u provedbi nekih odredbi schengenske pravne stečevine (3); Irska stoga ne sudjeluje u njezinu donošenju te je ona ne obvezuje niti se na nju primjenjuje.

               (5)

               U skladu s člancima 1. i 2. Protokola br. 22 o stajalištu Danske, priloženog Ugovoru o Europskoj uniji i Ugovoru o funkcioniranju Europske unije, Danska ne sudjeluje u donošenju ove Odluke te je ona ne obvezuje niti se na nju primjenjuje,

         DONIJELO JE OVU ODLUKU:
   Članak 1.
   Sporazum između Europske unije i Republike Armenije o pojednostavnjenju izdavanja viza odobrava se u ime Unije.
   Tekst Sporazuma priložen je ovoj Odluci.
   Članak 2.
   Predsjednik Vijeća u ime Unije šalje obavijest predviđenu u članku 14. stavku 1. Sporazuma (4).
   Članak 3.
   Ova Odluka stupa na snagu na dan donošenja.

      Sastavljeno u Luxembourgu 22. listopada 2013..

            Za Vijeće

            Predsjednik

         L. LINKEVIČIUS

      (1)  SL L 3, 8.1.2013., str. 1.

      (2)  SL L 131, 1.6.2000., str. 43.

      (3)  SL L 64, 7.3.2002., str. 20.

      (4)  Glavno tajništvo Vijeća objavit će datum stupanja Sporazuma na snagu u Službenom listu Europske unije.


title: 2010/90/EZ: Odluka Vijeća od 16. lipnja 2008. o potpisivanju i privremenoj primjeni Protokola uz Euro-mediteranski sporazum o pridruživanju između Europskih zajednica i njihovih država članica, s jedne strane, i Hašemitske Kraljevine Jordana, s druge strane, kako bi se u obzir uzelo pristupanje Republike Bugarske i Rumunjske Europskoj uniji

text:
               11/Sv. 040

               HR

               Službeni list Europske unije

               304

         32010D0090

               L 040/63

               SLUŽBENI LIST EUROPSKE UNIJE

               16.06.2008.

      ODLUKA VIJEĆA

   od 16. lipnja 2008.
   o potpisivanju i privremenoj primjeni Protokola uz Euro-mediteranski sporazum o pridruživanju između Europskih zajednica i njihovih država članica, s jedne strane, i Hašemitske Kraljevine Jordana, s druge strane, kako bi se u obzir uzelo pristupanje Republike Bugarske i Rumunjske Europskoj uniji
   (2010/90/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 310., u vezi s člankom 300. stavkom 2. prvim podstavkom prvom rečenicom,
   uzimajući u obzir Akt o pristupanju iz 2005. godine, a posebno njegov članak 6. stavak 2.,
   uzimajući u obzir prijedlog Komisije,
   budući da:

               (1)

               Vijeće je 23. listopada 2006. ovlastilo Komisiju da u ime Europske zajednice i njezinih država članica s Jordanom pregovara o protokolu o izmjenama sporazuma sklopljenih između Europske zajednice i trećih zemalja, a posebno Euro-mediteranskog sporazuma o pridruživanju između Europskih zajednica i njihovih država članica, s jedne strane, i Jordana s druge strane, kako bi se u obzir uzelo pristupanje Republike Bugarske i Rumunjske Europskoj uniji.

               (2)

               Ti su pregovori dovršeni.

               (3)

               Člankom 8. stavkom 2. Protokola dogovorenog s Hašemitskom Kraljevinom Jordanom predviđena je privremena primjena Protokola prije njegovog stupanja na snagu.

               (4)

               Podložno njegovom eventualnom kasnijem sklapanju, Protokol bi trebalo potpisati u ime Zajednice i privremeno primjenjivati,

         ODLUČILO JE:
   Članak 1.
   Predsjednika Vijeća ovim se ovlašćuje odrediti osobu ovlaštenu (osobe ovlaštene) za potpisivanje, u ime Europske zajednice i njezinih država članica, Protokola uz Euro-mediteranski sporazum o pridruživanju između Europskih zajednica i njihovih država članica, s jedne strane, i Hašemitske Kraljevine Jordana, s druge strane, kako bi se u obzir uzelo pristupanje Republike Bugarske i Rumunjske Europskoj uniji.
   Tekst Protokola priložen je ovoj Odluci.
   Članak 2.
   Protokol se privremeno primjenjuje od 1. siječnja 2007., podložno njegovom eventualnom kasnijem sklapanju.

      Sastavljeno u Luxembourgu 16. lipnja 2008.

            Za Vijeće

            Predsjednik

         D. RUPEL